pythainlp/thai-wiki-dataset-v4 huggingface dataset:
เอสเอ็มทรู

เอสเอ็มทรู  เป็นบริษัทเอเจนซี่สัญชาติไทยที่ก่อตั้งผ่านการร่วมทุนระหว่างเอสเอ็มเอนเตอร์เทนเมนต์ และทรู บริษัทดำเนินการจัดคอนเสิร์ตแบบเต็มรูปแบบ การโปรโมต จัดจำหน่ายเพลงและสินค้าของศิลปินในสังกัดเอสเอ็มในประเทศไทย และเป็นกิจการร่วมค้าในต่างประเทศแห่งแรกของเอสเอ็ม
ประวัติ.
เมื่อวันที่ 16 สิงหาคม 2011 เอสเอ็มเอนเตอร์เทนเมนต์และทรูได้จัดงานในกรุงเทพฯ และประกาศการจัดตั้งบริษัทร่วมทุนในต่างประเทศแห่งแรกของเอสเอ็มคือเอสเอ็มทรู คิม ย็อง-มินประธานเจ้าหน้าที่บริหารของเอสเอ็มในขณะนั้นกลายเป็นซีอีโอของเอสเอ็มทรู เข้าร่วมพิธีลงนามและงานแถลงข่าวพร้อมกับ คังตะ (강타) ในฐานะกรรมการของบริษัท พิธีลงนามจัดขึ้น 2 ส่วนที่โรงแรมสยามเคมปินสกี และพาร์คพารากอนในสยามพารากอน โดยส่วนแรกจัดขึ้นสำหรับหนังสือพิมพ์รายวัน เช่น เดลินิวส์, ไทยรัฐ และบางกอกโพสต์ รวมถึงแขกวีไอพีชาวไทย ในขณะที่ส่วนที่สองจัดขึ้นสำหรับสื่อบันเทิงและแฟนเพลงชาวไทย เช่น แชนแนลวีไทยแลนด์ และเซเวนทีน เอสเอ็มทรูก่อตั้งขึ้นด้วยทุนจดทะเบียน 20 ล้านบาท (ประมาณ 718 ล้านวอน) โดยทรูวิชันส์ถือหุ้น 51% และเอสเอ็มถือหุ้น 49%
ด้วยการก่อตั้งบริษัท กิจกรรมทั้งหมดในประเทศไทย ทั้งคอนเสิร์ต และการโปรโมท จะดำเนินการผ่านเอสเอ็มทรูในอนาคต รวมถึงอัลบั้ม เพลงดิจิทัล และการจำหน่ายสินค้าของศิลปินในสังกัดเอสเอ็มในประเทศไทย เอสเอ็มทรูยังวางแผนที่จะดำเนินการในฐานะเอเจนซี่ที่ปั้นศิลปินไทย
นัตควูนอลมือเซยึม

นัตควูนอลมือเซยึม หรือ พิพิธภัณฑสถานแห่งชาติ  เป็นหอศิลป์แห่งชาติของประเทศสวีเดน ตั้งอยู่บนคาบสมุทรบลอซีฮ็อลเมินในใจกลางของสต็อกโฮล์ม
พิพิธภัณฑ์มีภาระรับผิดชอบนอกเหนือจากตัวอาคารที่บลอซีฮ็อลเมิน แต่ยังมีการดำเนินงานส่วนของสะสมหอศิลป์ภาพบุคคลแห่งชาติที่ปราสาทกรีปส์ฮ็อล์ม, เครื่องกระเบื้องกึสตัฟส์แบร์ย, ของจัดแสดงในปราสาทอื่น ๆ และสถาบันสวีเดนในปารีส (สถาบันเท็สซีน) ในฤดูร้อนของปี 2016 ได้มีการเปิดตัวนัตควูนอลมือเซยึมยัมต์ลี  ในเอิสเตอชึนด์ซึ่งจัดแสดงของสะสมบางส่วนจากพิพิธภัณฑ์
อาคารหลังปัจจุบันสร้างขึ้นในระหว่างปี 1844 ถึง 1866 โดยได้รับอิทธิพลสถาปัตยกรรมฟื้นฟูศิลปวิทยาแบบอิตาลี ผลงานออกแบบโดยฟรีดริช เอากุสท์ ชตือเลอร์ สถาปนิกชาวเยอรมันผู้ออกแบบน็อยเอิสมูเซอุมในเบอร์ลิน มีการขยับขยายพิพิธภัณฑ์ในปี 1961 เพื่อรวมบริเวณโรงฝึกงานของพิพิธภัณฑ์ ส่วนภัตตาคารเปิดในปี 1996 อาคารพิพิธภัณฑ์ปิดให้บริการเพื่อปรับครั้งใหญ่ในปี 2013 ก่อนจะเปิดให้บริการอีกครั้งในปี 2018 ภายใต้งบประมาณ 132 ล้านดอลลาร์ เพื่อปรับปรุงด้านความปลอดภัยและพัฒนาสถาบันให้มีความเป็นสมัยใหม่มากขึ้น
ของสะสมของพิพิธภัณฑ์มีขนาดประมาณ 500,000 ชิ้น มีชิ้นงานเก่าแก่ย้อนไปถึงสมัยกลาง ของสะสมภาพเขียนบุคคลขนาดย่อมของพิพิธภัณฑ์ถือว่ามีมากที่สุดในโลกที่จำนวนกว่า 5,200 ชิ้น ของสะสมของพิพิธภัณฑ์มีงานศิลปะจากหลายสำนักในยุโรป รวมถึงชิ้นงานของศิลปินนิโคลัส ฮิลเลียร์ด, ไอซัก ออลิเวอร์ และหลุยส์-มารี โอตีซีเย ชิ้นงานจำนวนมากได้มาจากของสะสมของคอล เฟรียดริก ดอลเกรียน ส่วนงานชิ้นพิเศษจำนวนหนึ่งบริจาคมาโดยยัลมาร์ วิคันเดอร์  เจ้าของโรงงานผลิตไม้ก๊อก และผู้บริจาคเงินแก่พิพิธภัณฑ์จำนวนหนึ่งเพื่อใช้ในการซื้อหาภาพเขียนมาเพิ่มในของสะสม
กฤตย์ จีรพัฒนานุวงศ์

กฤตย์ จีรพัฒนานุวงศ์ (9 พฤศจิกายน พ.ศ. 2537) ชื่อเล่น กิต หรือรู้จักในนาม กิต Three Man Down เป็นนักร้องนำวงทรีแมนดาวน์, นักแสดง และยูทูบเบอร์
ประวัติ.
กฤตย์ จีรพัฒนานุวงศ์ เกิดเมื่อวันที่ 9 พฤศจิกายน พ.ศ. 2537 ที่อำเภอเมืองยะลา จังหวัดยะลา เขาจบการศึกษาระดับชั้นมัธยมศึกษาที่ โรงเรียนเทพศิรินทร์ และระดับอุดมศึกษาที่ คณะดิจิทัลมีเดียและศิลปะภาพยนตร์ มหาวิทยาลัยกรุงเทพ สาขาศิลปะภาพยนตร์
ดนตรี.
กฤตย์ เริ่มร้องเพลงในวัยเด็กเมื่อแม่ของเขาได้ชวนเขามาร้องเพลงในร้านอาหารซึ่งทำให้เขาได้ค้นพบว่าตัวเองก็สามารถร้องเพลงได้ทำให้เขาเริ่มร้องเพลงคาราโอเกะมาเรื่อย ๆ เขาเริ่มร้องเพลงจริงจังประมาณมัธยมศึกษาปีที่ 2 จากการรวมกลุ่มตั้งวงดนตรีกับเพื่อน และได้รับตำแหน่งร้องนำ พร้อมไปกับการเรียนร้องเพลงมากยิ่งขึ้น ซึ่งเขานั้นทำวงดนตรีมาจนจบมัธยมศึกษาปีที่ 6 ก่อนจะแยกย้ายเข้าศึกษาในระดับมหาวิทยาลัย โดยในช่วงมหาวิทยาลัยเขาได้พบกับเพื่อน ๆ และรวมกลุ่มกันอีกครั้ง โดยเริ่มต้นมี กิต, เต และ ตูน ก่อนจะมีเพื่อนอีก 2 คน อย่าง โอม และเส็ง เสริมเข้ามา จากนั้นพวกเขาได้ฝึกซ้อม และเริ่มต้นเข้าสู่การเดินสายประกวดวงดนตรีตามเวทีต่าง 
ยูทูบเบอร์.
กฤตย์ อดีตเคยเป็นตากล้องช่องยูทูบ “MOJIKO” พร้อมกับทำวงทรีแมนดาวน์ก่อนจะออกมาทำวงทรีแมนดาวน์อย่างเต็มตัว นอกจากนี้ กฤตย์ ยังมีช่องยูทูบกับวงทรีแมนดาวน์ชื่อช่อง “DowntownCH” และมีช่องยูทูบเป็นของตัวเองชื่อช่อง “kittyumbs”
สุขภาพ.
ในวันที่ 24 มีนาคม พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรคหัด และมีภาวะตับอักเสบ โดยแพทย์ลงความเห็นว่าต้องพักรักษาตัวตั้งแต่วันที่ 24-27 มีนาคม พ.ศ. 2567 รวมระยะเวลา 4 วัน ซึ่งส่งผลทำให้ไม่สามารถเดินทางไปแสดงที่ร้าน Drift 304 จังหวัดปราจีนบุรี ในวันที่ 24 มีนาคม พ.ศ. 2567 และร้าน เล่นใหญ่ พหลโยธิน ในวันที่ 27 มีนาคม พ.ศ. 2567
ในวันที่ 9 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยมีอาการ ศูนย์กลางจอประสาทตาบวมนํ้า จนทำให้ตาพร่ามัว โดยแพทย์ลงความเห็นว่าควรพักเพื่อดูอาการ และวินิจฉัยโรคเพิ่มเติมเป็นเวลา 3 วัน ต่อมาในวันที่ 11 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรค Vogt–Koyanagi–Harada disease (VKH) ซึ่งส่งผลทำให้วงต้องหยุดพักงานในเดือนกันยายนในปีนั้นทั้งเดือน
ต่อมาในวันที่ 23 กันยายน พ.ศ. 2567 ต้นสังกัด Genelab ออกมาประกาศว่า กฤตย์ยังคงมีอาการป่วยที่จอประสาทตา สูญเสียการมองเห็นภาพกลางภาพ แพทย์ลงความเห็นให้รักษาตัวอย่างต่อเนื่อง หลีกเลี่ยงสถานที่คนหนาแน่น หรือที่ถ่ายเทไม่สะดวก เพื่อป้องกันการติดเชื้อ มีผลให้วง ทรีแมนดาวน์ ต้องงดการแสดงจนถึง 31 ธันวาคม 2567 แต่สามารถขึ้นแสดงงาน Music festival event และงานแสดงกลางแจ้งที่มีระยะห่างจากคนดูได้
พิพิธภัณฑ์รางวัลโนเบล

พิพิธภัณฑ์รางวัลโนเบล (Nobel Prize Museum) หรือชื่อเดิม พิพิธภัณฑ์โนเบล เป็นพิพิธภัณฑ์ในสต็อกโฮล์ม ประเทศสวีเดน ตั้งอยู่ในอดีตอาคารเบิชฮูเซท ("Börshuset") บนฝั่งเหนือของสตอรทอรเยียทในย่านเมืองเก่ากัมลา-สตาน ในอาคารหลังเดียวกันนี้ยังเป็นที่ตั้งของสถาบันสวีเดนและหอสมุดโนเบล พิพิธภัณฑ์รางวัลโนเบลจัดแสดงข้อมูลเกี่ยวกับรางวัลโนเบล, ผู้รับรางวัลโนเบล และผู้สถาปนารางวัลโนเบล อัลเฟร็ด โนเบล (1833–1896) นิทรรศการถาวรของพิพิธมีจัดแสดงวัตถุจำนวนมากที่บริจาคให้โดยผู้รับรางวัลโนเบล ควบคู่กับเรื่องราวชีวิตส่วนตัว
ประวัติศาสตร์.
พิพิธภัณฑ์โนเบลเปิดตัวในปี 2001 เนื่องในโอกาสครบรอบ 100 ปีของการมอบรางวัลโนเบล ชื่อของพิพิธภัณฑ์เปลี่ยนเป็นพิพิธภัณฑ์รางวัลโนเบลในปี 2019 พร้อมทั้งการขึ้นเป็นผู้อำนวยการของเอรีกา ลันเนอร์ (Erika Lanner)
นิทรรศการ.
พิพิธภัณฑ์จัดนิทรรศการ ภาพยนตร์ ละครเวที และการโต้วาทีเกี่ยวกับวิทยาศาสตร์ รวมถึงยังมีร้านอาหารและร้านค้า ของจัดแสดงในพิพิธภัณฑ์รวมถึงผู้รับรางวัลคนสำคัญ เช่น มารี กูรี, เนลสัน มันเดลา และ วินสตัน เชอร์ชีล
พิพิธภัณฑ์ยังจัดนิทรรศการเชิงสร้างสรรค์เช่นกัน เช่นนิทรรศการภาพถ่าย “ภาพร่างแห่งวิทยาการ” (Sketches of science) ซึ่งประกอบด้วยภาพถ่าย 42 ภาพของผู้รับรางวัลโนเบลกับภาพร่างของการค้นพบที่นำไปสู่รางวัลโนเบลของตน นิทรรศการนี้ได้นำไปจัดแสดงในดูไบ และสิงคโปร์ เช่นกัน
ในร้านค้าของพิพิธภัณฑ์มีจำหน่ายของที่ระลึกต่าง ๆ โดยชิ้นที่ได้รับความนิยมมากชิ้นหนึ่งคือเหรียญรางวัลโนเบลทำมาจากช็อกโกแลต และขนมสวีเดน "ไดนาไมต์" ซึ่งมีรสของพริกฮาลาเปโญ ในปี 2011 พิพิธภัณฑ์ยังร่วมมือกับศิลปิน อาร์ตัน มันซูรี (Artan Mansouri) ซึ่งสร้างสรรค์ภาพเขียนที่แทนชีวิตของโนเบล สินค้าอื่น ๆ ที่พิพิธภัณฑ์วางขายยังรวมถึงของเล่นเชิงการเรียนรู้และหนังสือเกี่ยวกับและที่เขียนโดยผู้รับรางวัลโนเบล 
ร้านอาหารของพิพิธภัณฑ์ชื่อ บิสโทรโนเบล (Bistro Nobel) มีวางจำหน่ายช็อกโกแลตโนเบล, เค้กแบบสวีเดน, อาหารเที่ยงและมื้อค่ำ รวมถึงไอสครีมโนเบลซึ่งมีวางขายที่นี่เท่านั้น ส่วนชาโนเบลนั้นมักนำไปเสิร์ฟในมื้ออาหารรางวัลโนเบลประจำปี
หัวใจในสายลม

หัวใจในสายลม  เป็นละครโทรทัศน์ไทย ที่ออกอากาศในปี 2566 นำแสดงโดย ธนพนธ์ สุขุมพันธนาสาร และ วชิรวิชญ์ เรืองวิวรรธน์ 
ภาพยนตร์เรื่องนี้กำกับโดยผู้กำกับ ผดุง สมาจาร และวรวุฒิ ธนมาตชัยเจริญ ผลิตโดย GMMTV ร่วมกับ บริษัท ฟิลฟิล์ม จำกัด นี่เป็นหนึ่งใน 19 โปรเจ็กต์ละครปี 2566 ของ GMMTV เปิดตัวในงาน "GMMTV 2023 Diversely Yours" ในวันที่ 22 พฤศจิกายน 2565 ซีรีส์ออกอากาศเวลา 20:30 น. (ICT) วันศุกร์ ทาง GMM 25 และรับชมได้บนแพลตฟอร์มออนไลน์ Viu เวลา 22:30 น. ในวันเดียวกัน เริ่มตั้งแต่วันที่ 18 สิงหาคม 2566ซีรีส์จะสิ้นสุดในวันที่ 3 พฤศจิกายน 2023
เรื่องย่อ.
เมื่อนักเรียนทุนยากจน ต้องมาเป็นติวเตอร์ให้กับลูกคนรวยนิสัยเสีย จากเพื่อนร่วมชั้นที่ไม่ถูกกัน กลายเป็นมิตรภาพที่ดีระหว่างติว แต่ความแตกต่างทำให้ความสัมพันธ์ไม่อาจบรรจบ
พิพิธภัณฑสถานแห่งชาติ (มัลดีฟส์)

พิพิธภัณฑสถานแห่งชาติ (qaumee dhaarulaasaaru) เป็นพิพิธภัณฑ์แห่งแรกของประเทศมัลดีฟส์ก่อตั้งขึ้นเนื่องในวันชาติ เปิดทำการเมื่อวันที่ 11 พฤศจิกายน พ.ศ. 2495 โดยนายกรัฐมนตรีมัลดีฟส์ในขณะนั้น โมฮาเหม็ด อามิน ดิดี (Mohamed Amin Didi)
ภาพรวม.
จุดประสงค์เพื่ออนุรักษ์ประวัติศาสตร์และนำเสนอความเป็นชาติของชาวมัลดีฟส์ พิพิธภัณฑ์มีชุดสะสมวัตถุโบราณจำนวนมาก ตั้งแต่วัตถุจากหินไปจนถึงชิ้นส่วนโบราณวัตถุของราชวงศ์ตั้งแต่สมัยสังคมพุทธจนถึงยุคการปกครองของสุลต่านมุสลิม
ก่อนหน้านี้พิพิธภัณฑ์แห่งนี้บริหารงานโดยศูนย์ภาษาและประวัติศาสตร์แห่งชาติมัลดีฟส์  ต่อมาเมื่อวันที่ 28 เมษายน พ.ศ. 2553 ศูนย์ถูกยกเลิกโดยคำสั่งของประธานาธิบดีโมฮาเหม็ด นาชีด  และการบริหารพิพิธภัณฑ์ถูกมอบให้เป็นหน้าที่ของกระทรวงการท่องเที่ยว ศิลปะ และวัฒนธรรม ในส่วนของการวิจัยทางภาษาและประวัติศาสตร์ถูกส่งมอบให้อยู่ในความรับผิดชอบของวิทยาลัยการอุดมศึกษามัลดีฟส์ (ปัจจุบันคือ มหาวิทยาลัยแห่งชาติมัลดีฟส์ )
อาคาร.
อาคารเก่าของพิพิธภัณฑ์ ตั้งอยู่ในสวนสุลต่านในเมืองมาเล ซึ่งเป็นส่วนหนึ่งของบริเวณพระราชวังมัลดีฟส์ที่มีอายุย้อนกลับไปตั้งแต่คริสต์ศตวรรษที่ 17 อาคารหอสูง 3 ชั้น (Usgekolhu) เป็นโครงสร้างเพียงแห่งเดียวที่เหลืออยู่ของพระราชวังที่ถูกทำลายด้วยเพลิงไหม้ใน พ.ศ. 2511
อาคารใหม่ของพิพิธภัณฑ์ตั้งอยู่ในสวนสุลต่านเช่นกัน อาคารหลังนี้ได้รับทุนสนับสนุนจากรัฐบาลจีน มีพื้นที่รวม 53,550 ตารางฟุต ออกแบบและก่อสร้างโดยบริษัทชานตงฉีหลู่  เมื่อแล้วเสร็จรัฐบาลจีนได้ส่งมอบโครงการให้แก่รัฐบาลมัลดีฟส์ในวันที่ 10 กรกฎาคม พ.ศ. 2553 แต่พิพิธภัณฑ์ได้เปิดอย่างเป็นทางการและประกาศให้เป็นพิพิธภัณฑสถานแห่งชาติในอีกสองสัปดาห์ต่อมาในวันประกาศอิสรภาพมัลดีฟส์ 26 กรกฎาคม พ.ศ. 2553
การตกแต่งภายในของพิพิธภัณฑ์ยังคงรักษารูปแบบในสมัยที่สุลต่านปกครองประเทศ รวมถึงมีภาพสลักของพระคัมภีร์อัลกุรอานที่เขียนด้วยลายมือบนผนังของอาคาร
ชุดสะสม.
มีชุดสะสมของสิ่งประดิษฐ์ที่หลากหลายจัดแสดงอยู่ในพิพิธภัณฑ์ รวมถึงโบราณวัตถุจากยุคก่อนอิสลาม บัลลังก์ บังสูรย์ และเครื่องตกแต่งพระที่นั่งของสุลต่าน เสื้อผ้าและรองเท้า เหรียญ เครื่องประดับ อาวุธและชุดเกราะ สิ่งทอเช่น ชุดพิธีการ ผ้าโพกศีรษะ รองเท้าลำลองและเข็มขัดที่ใช้ในโอกาสพิเศษ เสื่อ งานลงรัก งานปัก และงานสร้างสรรค์อื่น ๆ
ตัวอย่างชิ้นงานที่สำคัญได้แก่
การทำลายสิ่งประดิษฐ์ก่อนสมัยอิสลาม.
พระพุทธรูปแกะสลักถูกทำลายระหว่างการโจมตีของกลุ่มอิสลามหัวรุนแรงในเดือนกุมภาพันธ์ พ.ศ. 2555 อาลี วาฮีด ผู้อำนวยการพิพิธภัณฑ์กล่าวว่า สิ่งประดิษฐ์ก่อนอิสลามเกือบทั้งหมดของพิพิธภัณฑ์ที่มีอายุย้อนกลับไปก่อนคริสต์ศตวรรษที่ 12 ได้ถูกทำลายไปแล้ว: "บางชิ้นสามารถประกอบกลับเข้าด้วยกันได้ แต่ส่วนใหญ่ ทำจากหินทราย ปะการัง และหินปูน แตกทำลายจนกลายเป็นผง” เขากล่าวว่าพิพิธภัณฑ์ "ไม่เหลืออะไรให้แสดง" เกี่ยวกับประวัติศาสตร์ก่อนอิสลามของประเทศนี้
ในบรรดาสิ่งของที่ได้รับความเสียหาย ได้แก่ รูปแกะสลักหินปะการังหกหน้า, พระพุทธรูปสูง 18 นิ้ว (46 เซนติเมตร) ตลอดจนรูปแกะสลักจากหินปูนและปะการังต่างๆ
เวลาเปิดทำการ.
10.15 น. – 15.30 น. วันอาทิตย์ – วันพฤหัสบดี (ปิดวันศุกร์และเสาร์)
ประเทศไทยใน พ.ศ. 2091

เหตุการณ์ที่เกิดขึ้นใน พ.ศ. 2091 (ค.ศ. 1548) ในประเทศไทย เป็นปีที่ 199 แห่งกรุงศรีอยุธยา เป็นปีที่ 140 แห่งราชวงศ์สุพรรณภูมิครั้งที่สอง และเป็นปีที่ 3 และเป็นปีสุดท้ายในรัชสมัยสมเด็จพระยอดฟ้า เป็นปีแรกและเป็นปีสุดท้ายในรัชสมัยขุนวรวงศาธิราช และเป็นปีแรกในรัชสมัยของสมเด็จพระมหาจักรพรรดิ นับเป็นปี ม.ศ. 1469 (ก่อนวันขึ้น 1 ค่ำ เดือนอ้าย) และ 1470 (หลังวันขึ้น 1 ค่ำ เดือนอ้าย) ในแบบปัจจุบัน
พิพิธภัณฑ์ชั้นบ่งปีฟูกูอิ

พิพิธภัณฑ์ชั้นบ่งปีฟูกูอิ (; โรมาจิ: "Fukui-ken Nenkō Hakubutsukan") เป็นพิพิธภัณฑ์ธรณีวิทยาและโบราณคดีที่ตั้งอยู่ในเมืองวากาซะ เขตมิกาตากามินากะ จังหวัดฟูกูอิ ประเทศญี่ปุ่น พิพิธภัณฑ์จัดแสดงชั้นบ่งปีตั้งแต่ 70,000 ก่อนจนถึงปัจจุบัน ซึ่งพบที่ก้นทะเลสาบซูอิเง็ตสึ ประธานพิเศษของพิพิธภัณฑ์คือคาซูมะ ยามาเนะ
วอลเลย์บอลชายไทยแลนด์ลีก 2023-24

วอลเลย์บอลชายไทยแลนด์ลีก 2023-24 หรือ วอลเลย์บอลชายไทยแลนด์ลีก ฤดูกาล 2567 (เป็นที่รู้จักกันในชื่อ เอสโคล่า วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 19 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันในวันที่ 10 พฤศจิกายน พ.ศ. 2566 และสิ้นสุดฤดูกาลการแข่งขันในวันที่ 18 กุมภาพันธ์ พ.ศ. 2567
สโมสรที่เข้าร่วมแข่งขัน.
ในฤดูกาลนี้มีทีมที่เข้าร่วมแข่งขันทั้งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2022-23 ที่หมดสิทธิ์แข่งขันในไทยแลนด์ลีก
สโมสรยากูโซ่ ราชมงคลธัญบุรี สมุทรปราการ วีซี และพยัคฆ์ เซนเซ เมื่อจบฤดูกาล 2022-23 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรเมืองพล วีซี และอาร์เอสยู วีซี 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้
รูปแบบการแข่งขัน.
รูปแบบการแข่งขันในฤดูกาลนี้มีทีมร่วมแข่งขัน 8 ทีม ซึ่งแบ่งออกเป็น 3 รอบ คือรอบคัดเลือกเลกแรกและเลกสอง และรอบสุดท้าย จะแข่งขันในระบบพบกันหมด เมื่อการแข่งขันในเลกแรกเสร็จสิ้น 6 อันดับแรกจะผ่านเข้าแข่งขันในเลกสอง ส่วนอันดับที่ 7 และ อันดับที่ 8 จะหมดสิทธิ์แข่งขันในไทยแลนด์ลีก จากนั้นในเลกสองทั้ง 6 ทีม จะแข่งขันแบบพบกันหมดอีกครั้ง เมื่อการแข่งขันในเลกสองเสร็จสิ้น 4 อันดับแรกจะผ่านเข้ารอบสุดท้าย ในรอบสุดท้ายจะต้องแข่งขันแบบพบกันหมดอีก 1 รอบเพื่อจัดอันดับ โดยรอบรองชนะเลิศทีมอันดับ 1 จะพบกับทีมอันดับ 4 และทีมอันดับ 2 จะพบกับทีมอันดับ 3 ซึ่งทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พิพิธภัณฑ์พื้นบ้านนครอาบาชิริ

พิพิธภัณฑ์พื้นบ้านนครอาบาชิริ (; โรมาจิ: "Abashiri Shiritsu Kyōdo Hakubutsukan") เปิดในชื่อ คิตามิ เคียวโดะ ยากาตะ ; โรมาจิ: "Kitami Kyōdo Yakata" ในนครอาบาชิริ จังหวัดฮกไกโด ประเทศญี่ปุ่น ในปี ค.ศ. 1936 จึงเป็นพิพิธภัณฑ์ที่เก่าแก่ที่สุดแห่งหนึ่งบนเกาะฮกไกโด เมื่อพิพิธภัณฑ์เริ่มเปิดทำการ สิ่งสะสมในพิพิพิธภัณฑ์ประกอบด้วยวัตถุทางโบราณคดีและชาติพันธุ์วิทยาที่สะสมโดยโยชิโอะ โยเนมูระ (; โรมาจิ: "Yonemura Yoshio") ประมาณสามพันชิ้น รวมถึงวัตถุจากเนินเปลือกหอยโมโยโระ  (แหล่งท่องเที่ยวทางประวัติศาสตร์ธรรมชาติ) ในปี ค.ศ. 1948 พิพิธภัณฑ์ย้ายไปยังตัวนครอาบาชิริ มีการสร้างอาคารใหม่เพิ่มเข้ามาในปี ค.ศ. 1961 เพื่อฉลองครอบรอบ 25 ปีนับจากการเปิดทำการครั้งแรก ทั้งอาคารหลักและอาคารใหม่ได้รับการออกแบบโดยสถาปนิกโยชิยะ ทาโนอูโอะ ลูกศิษย์ของแฟรงก์ ลอยด์ ไรต์ อาคารทั้งสองหลังขึ้นทะเบียนเป็นทรัพย์สินทางวัฒนธรรมที่จับต้องได้ระดับชาติ
นิทรรศการในพิพิธภัณฑ์จัดแสดงเกี่ยวกับประวัติศาสตร์ทางธรรมชาติและวัฒนธรรมของพื้นที่ ตั้งแต่ยุคหินญี่ปุ่นไปจนถึงยุคโจมงและยุคซากุโจมง ไปจนถึงชีวิตประจำวันในยุคโชวะ และจัดแสดงวัตถุที่เกี่ยวข้องกับวัฒนธรรมซัตสึมง, วัฒนธรรมโอค็อตสค์ และชาวไอนุ มีพิพิธภัณฑ์เนินเปลือกหอยโมโยโระเปิดทำการเป็นส่วนผนวก
พิพิธภัณฑ์ซากดึกดำบรรพ์โปเกมอน

พิพิธภัณฑ์ซากดึกดำบรรพ์โปเกมอน (; โรมาจิ: "Pokemon kaseki hakubutsukan") เป็นนิทรรศการสัญจรที่สร้างจากแฟรนไชส์สื่อ"โปเกมอน" จัดแสดงภาพวาดและประติมากรรม "ขนาดเท่าจริง" ของโครงกระดูกของซากดึกดำบรรพ์โปเกมอน พร้อมด้วยซากดึกดำบรรพ์ของจริงของสัตว์ยุคก่อนประวัติศาสตร์ในชีวิตจริงและสิ่งมีชีวิตอื่น ๆ ที่เป็นต้นแบบของโปเกมอนชนิดนั้น ๆ นิทรรศการจัดโดยพิพิธภัณฑ์ธรรมชาติและวิทยาศาสตร์แห่งชาติและบริษัทโปเกอมอน
พิพิธภัณฑ์ซากดึกดำบรรพ์โปเกมอนเปิดที่พิพิธภัณฑ์นครมิกาซะในนครมิกาซะ จังหวัดฮกไกโด ประเทศญี่ปุ่นในวันที่ 4 กรกฎาคม พ.ศ. 2564 และเปิดถึงวันที่ 20 กันยายนปีเดียวกัน ตั้งแต่นั้นนิทรรศการก็หมุนเวียนไปจัดที่พิพิธภัณฑ์อื่น ๆ และจัดแสดงที่พิพิธภัณฑ์ธรรมชาติวิทยากุมมะในนครโทมิโอกะ จังหวัดกุมมะ ตั้งแต่วันที่ 23 กันยายนถึง 3 ธันวาคม พ.ศ. 2566
ในเดือนกรกฎาคม พ.ศ. 2565 มีการจัดการท่องเที่ยวเสมือนจริงของนิทรรศการออนไลน์ โดยใช้งานด้วยชุดหูฟังสวมศีรษะเสมือนจริง (VR)
สุรินทร์ กฤตยาพงศ์พันธุ์

สุรินทร์ กฤตยาพงศ์พันธุ์ เป็นนักธุรกิจและผู้บริหารชาวไทย อดีตกรรมการผู้อำนวยการสายธุรกิจโทรทัศน์ ของบริษัท บีอีซีเวิลด์ จำกัด (มหาชน) (ช่อง 3) และอดีตกรรมการผู้อำนวยการใหญ่ของบริษัท บางกอก มีเดีย แอนด์ บรอดคาสติ้ง จำกัด (พีพีทีวี)
ประวัติ.
สุรินทร์ กฤตยาพงศ์พันธุ์ เกิดเมื่อวันที่ 1 กุมภาพันธ์ พ.ศ. 2507 จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และระดับปริญญาโท Master of Arts, Economics จาก Middle Tennessee State University
การทำงาน.
สุรินทร์เริ่มต้นทำงานกับบริษัทยูนิลีเวอร์ ในตำแหน่ง Management Trainee ก่อนจะลาออกและย้ายมาทำงานที่บริษัทเป๊ปซี่ในเรื่องการตลาด จากนั้นจึงย้ายมาทำงานกับ ช่อง 3 ตั้งแต่ปี 2547–2560 ตำแหน่งสุดท้ายของเขากับช่อง 3 ในยุคแรกคือ รองกรรมการผู้จัดการช่อง 3 และรักษาการกรรมการผู้จัดการบริษัท บางกอกเอ็นเตอร์เทนเม้นต์ จำกัด 
ต่อมาในปี 2560 เขาลาออกจากช่อง 3 ไปทำงานเป็นกรรมการผู้อำนวยการใหญ่บริษัท บางกอก มีเดีย แอนด์ บรอดคาสติ้ง จำกัด เจ้าของพีพีทีวี ดำรงตำแหน่งอยู่ 3 ปีจึงลาออกจากพีพีทีวีเมื่อเดือนมิถุนายน 2563 กลับมาทำงานกับช่อง 3 ดำรงตำแหน่งแทนคุณอริยะ พนมยงค์ที่ลาออกไป ในเดือนสิงหาคมในตำแหน่งกรรมการบริษัท บีอีซี เวิลด์ จำกัด (มหาชน) และกรรมการผู้อำนวยการสายธุรกิจโทรทัศน์ ซึ่งสุรินทร์สามารถนำช่อง 3 กลับมามีรายได้ในปี 2564 หลังจากขาดทุนอย่างต่อเนื่องถึง 3 ปีซ้อนระหว่างปี 2561–2563 
ในวันที่ 24 ตุลาคม 2566 บอร์ดบริหารมีมติให้นายฉัตรชัย เทียมทอง มารักษาการในตำแหน่งกรรมการผู้อำนวยการสายธุรกิจโทรทัศน์แทนสุรินทร์ ก่อนที่ในวันที่ 3 พฤศจิกายน 2566 นายสุรินทร์ได้ตัดสินใจลาออกจากทุกตำแหน่งในช่อง 3 โดยให้มีผลทันที
เส้นคาร์มาน

เส้นคาร์มาน  เป็นเส้นแบ่งระหว่างชั้นบรรยากาศของโลกกับอวกาศซึ่งกำหนดโดยสหพันธ์กีฬาทางอากาศระหว่างประเทศ  ตั้งชื่อตามเทโอโดเรอ ฟ็อน คาร์มาน  นักวิทยาศาสตร์ โดยเส้นคาร์มันอยู่ที่ระดับความสูง 100 กิโลเมตรเหนือระดับน้ำทะเล
คำจำกัดความ.
FAI ใช้คำว่า เส้นคาร์มาน เพื่อกำหนดขอบเขตระหว่างการบินและอวกาศ
ประวัติ.
เทโอโดเรอ ฟ็อน คาร์มาน เป็นคนแรกที่คำนวณระดับความสูงที่บรรยากาศบางเกินไปที่จะรองรับการบินอยู่ที่ 83.6 กม.
โจนาธาน แมคโดเวล นักดาราศาสตร์ฟิสิกส์ชาวอเมริกัน เสนอให้เส้นคาร์มานอยู่ที่ระดับความสูงที่ 80 ±10 กม.<templatestyles src="Template:Blockquote/styles.css" />นั่นเป็นอีกครั้งที่ปรากฎว่าอยู่ในช่วง 80 ถึง 90 กิโลเมตร
 
หลังจากไปถึงระดับความสูง 80 กม. ยานมีแนวโน้มที่จะโคจรรอบโลกต่อไป ในขณะที่ต่ำกว่า 80 กม. แรงดึงดูดภายในชั้นบรรยากาศจะลากวัตถุกลับลงมาที่พื้นผิวโลก
มีการเสนอตัวเลขอื่นๆ สำหรับขอบเขตระหว่างชั้นบรรยากาศและอวกาศ ในช่วงต้นทศวรรษ 1960 สหพันธ์กีฬาทางอากาศระหว่างประเทศ ได้ใช้ขอบเขต 100 กม. ไม่ว่า FAI จะอาศัยข้อโต้แย้งทางเทคนิคของ ฟ็อน คาร์มาน หรือเลือกระดับความสูงที่ 100 กม. โดยพลการ ถือเป็นประเด็นขัดแย้งทางประวัติศาสตร์ การประชุมอีกประการหนึ่งคือการจำกัดระยะทาง 80 กม. ซึ่งเป็นการประมาณการที่ได้รับการสนับสนุนจาก NASA, สำนักบริหารการบินแห่งชาติของสหรัฐอเมริกา และ กองทัพอากาศสหรัฐอเมริกา ดูเหมือนว่าจะถูกเลือกให้เป็น 100 กม.
คำนิยาม.
บรรยากาศไม่ได้สิ้นสุดลงอย่างกะทันหันที่ความสูงใดๆ แต่จะค่อยๆจางลงตามระดับความสูง นอกจากนี้ ขึ้นอยู่กับการกำหนดชั้นต่างๆ ที่ประกอบขึ้นเป็นพื้นที่รอบโลก (และขึ้นอยู่กับว่าชั้นเหล่านี้ถือเป็นส่วนหนึ่งของชั้นบรรยากาศจริงหรือไม่) คำจำกัดความของขอบอวกาศอาจแตกต่างกันมาก
เครื่องบินสามารถอยู่สูงได้โดยการเคลื่อนที่ไปข้างหน้าอย่างต่อเนื่องโดยสัมพันธ์กับอากาศ เพื่อให้ปีกสามารถสร้างแรงยกได้ ยิ่งอากาศบางลงเครื่องบินจะต้องบินเร็วขึ้นเพื่อสร้างแรงยกให้มากพอที่จะอยู่บนอากาศได้ คำนวณโดยสมการแรงยก
<math>L = \frac{1}{2} \rho v^2 S C_L</math>.
เมื่อ
L คือ แรงยก
p คือ ความหนาแน่นของอากาศ
v คือ ความเร็ว
CL คือ ค่าสัมประสิทธิ์แรงยก
<math>L = \frac{1}{2} \rho v_o^2 S C_L = mg</math>.
เมื่อ
vo คือ ความเร็วของวงโคจรเป็นวงกลมที่ระดับความสูงเท่ากันในสุญญากาศ
ในเกม.
สเปซไฟลท์ซิมมูเลเตอร์ : 30 กม.
เพลนเครซี (วิดีโอเกม) : 10000 หน่วยอัลติจูด (30.48 กม.)
เคอร์บัลสเปซโปรแกรม : 70 กม.
 : 80 กม.
ซิมเปิลร็อคเกท2 : 60 กม.
พิพิธภัณฑ์ยูโกสลาเวีย

พิพิธภัณฑ์ยูโกสลาเวีย  เป็นพิพิธภัณฑ์ประวัติศาสตร์สาธารณะในเบลเกรด ประเทศเซอร์เบีย ซึ่งบอกเล่าประวัติศาสตร์ของยูโกสลาเวียยุคราชอาณาจักรไปจนถึงยุคสังคมนิยม และชีวิตของยอซีป บรอซ ตีโต ที่ไว้ศพของตีโตในปัจจุบันอยู่ในอาคารบ้านดอกไม้ซึ่งเป็นส่วนหนึ่งของพิพิธภัณฑ์
ด้วยยอดเข้าชม 120,000 ต่อปี ทำให้พิพิธภัณฑ์มียอดเข้าชมสูงสุดในประเทศเซอร์เบีย
ประวัติศาสตร์.
ศูนย์ "ยอซีป บรอซ ตีโต" อนุสรณ์.
ทั้งสามอาคารของพิพิธภัณฑ์ ในอดีตเป็นส่วนหนึ่งของศูนย์ "ยอซีป บรอซ ตีโต" อนุสรณ์ มาก่อน
พิพิธภัณฑ์ 25 พฤษภา เปิดเมื่อปี 1962 สร้างโดยนครเบลเกรดเพื่อเป็นของขวัญวันเกิดแก่ยอซีป บรอซ ตีโต ประธานาธิบดีแห่งยูโกสลาเวียเนื่องในโอกาสวันเกิดปีที่ 70 ปี พิพิธภัณฑ์นี้ใช้จัดแสดงของขวัญต่าง ๆ ที่ตีโตได้รับจนถึงปี 1962 ในปี 1982 ได้มีการก่อตั้งศูนย์ "ยอซีป บรอซ ตีโต" อนุสรณ์ ("Josip Broz Tito" Memorial Centre) ขึ้น และพิพิธภัณฑ์ 25 พฤษภา กลายมาเป็นส่วนหนึ่งของศูนย์ ศูนย์ดังกล่าวประกอบด้วยหลายอาคารและสถาบันต่าง ๆ ที่ส่วนใหญ่ตั้งอยู่ในเบลเกรด และบางส่วนนอกเบลเกรด เช่นที่กุมรอเวซ บ้านเกิดของตีโต อาคารของศูนย์ยังรวมถึงบ้านดอกไม้ซึ่งเป็นที่ฝังร่างของตีโต อาคารส่วนใหญ่ของศูนย์ตั้งอยู่ในบริเวณเดดีเนีย ในปี 1984 มีการเปิดตัวส่วนต่อเติมอาคารของสะสมอนุสรณ์ (the Memorial Collection Building) ซึ่งจัดแสดงของส่วนตัวและรางวัลรวมถึงเหรียญเกียรติยศของตีโต
นอกจากวัตถุจัดแสดงอันเนื่องจากประวัติศาสตร์ของยูโกสลาเวียและตีโตแล้ว พิพิธภัณฑ์ยังจัดแสดงงานศิลปะจากศิลปินเลื่องชื่อระดับโลก เช่น ยัน กรีเกียร์, คลอด ยอเซฟ แวร์เนท์, เฟอร์ดีนันท์ เฌออร์ก วอลด์มืลเลอร์, ภาพพิมพ์ต้นฉบับของ "Los Caprichos" โดย ฟรังซิสโก โกยา, เกอร์เบรนด์ ฟาน เดิน เอ็กเฮาต์ เป็นต้น
พิพิธภัณฑ์การปฏิวัติประชาชนยูโกสลาฟ.
พิพิธภัณฑ์การปฏิวัติประชาชนยูโกสลาฟ (Museum of the Revolution of Yugoslav Peoples) สถาปนาในปี 1959 โดยคณะกรรมการกลางสภาคอมมิวนิสต์แห่งยูโกสลาเวีย อาคารเริ่มก่อสร้างในปี 1978 ที่นิวเบลเกรด ตั้งอยู่ระหว่างวังเซอร์เบีย และหออูชเซ ตั้งเป้าแล้วเสร็จในปี 1981 ตรงกับการเฉลิมฉลอง 40 ปีของการปฏิวัติ กระนั้นอาคารสร้างไม่แล้วเสร็จและถูกทิ้งร้าง กลายมาเป็นที่อยู่อาศัยของคนไร้บ้าน
พิพิธภัณฑ์ประวัติศาสตร์ยูโกสลาเวีย.
พิพิธภัณฑ์สถาปนาในปี 1996 โดยรัฐบาลสหพันธ์สาธารณรัฐยูโกสลาเวีย เพื่อทดแทนสองสถาบันเก่า คือ ศูนย์ "ยอซีป บรอซ ตีโต" ระลึก และ พิพิธภัณฑ์การปฏิวัติประชนชนยูโกสลาฟ ของสะสมจากทั้งสองหน่วยงานถูกขนย้ายมาเป็นของพิพิธภัณฑ์ใหม่นี้
พิพิธภัณฑ์เปลี่ยนชื่อในปี 2016 เป็น พิพิธภัณฑ์ยูโกสลาเวีย โดยประกอบด้วยสามอาคาร พื้นที่รวม 5253 ตารางเมตร ตั้งอยู่ในสวนขนาด 3.2 เฮกตาร์
อุทยานอนุสรณ์ชูมาริตเซ

อุทยานอนุสรณ์เดือนตุลาในกรากูเยวัตส์ (Спомен-парк „Крагујевачки октобар") หรือ อุทยานอนุสรณ์ชูมาริตเซ ("Memorijalni park Šumarice", Меморијални парк Шумарице) เป็นสถานที่ใกล้กับกรากูเยวัตส์ ประเทศเซอร์เบีย ที่ซึ่งกองกำลังรุกรานของนาซีเยอรมนีประหารชีวิตชายและเด็กชายจำนวน 2,800 คนจากเมือง ในจำนวนนี้มีหลายร้อยคนเป็นนักเรียน ในวันที่ 21 ตุลาคม 1941 ในระหว่างสงครามโลกครั้งที่สอง หรือที่รู้จักในชื่อการสังหารหมู่กรากูเยวัตส์ พิพิธภัณฑ์ 21 ตุลา ได้ถูกสร้างขึ้น ออกแบบโดยอีวัน อันทีช (Ivan Antić) ตรงจุดเกิดเหตุ
อนุสรณ์ภายในสวนประกอบด้วยอนุสรณ์ระลึกถึงนักเรียนและครูอาจารย์ของพวกเขาเหล่านั้น หรือ อนุสรณ์ "เที่ยวบินที่ถูกรบกวน" ("Interrupted Flight") ผลงานโดยประติมากร มีออดราก ชีฟคอวิช (Miodrag Živković), อนุสรณ์แห่งความเจ็บปวดและการต้านทาน ("Monument of pain and defiance") โดยประติมากร อันเท เกิร์ชเชตีช (Ante Gržetić), อนุสรณ์ "หนึ่งต่อหนึ่ง" ("One hundred for one") โดยนันดอร์ กลีด, อนุสรณ์แห่งการต้านทานและเสรีภาพ ("Resistance and Freedom") โดยเกิร์ชเชตีช เช่นกัน และ อนุสรณ์คนขัดรองเท้า หรือ อนุสรณ์ดอกไม้แก้ว ("Crystal Flower") โดย เนบอยชา เดเลีย (Nebojša Delja) นอกจากนี้ยังมีอนุสรณ์แด่ชาวสโลวักที่ถูกสังหารในสงครามโลกครั้งที่หนึ่งและสุสานทัพจากยุคสงครามโลกครั้งที่หนึ่งกับอนุสรณ์ทหารเซอร์เบีย
พิพิธภัณฑ์ธนาคารแห่งประเทศไทย

พิพิธภัณฑ์ธนาคารแห่งประเทศไทย เป็นพิพิธภัณฑ์ในกรุงเทพมหานคร ตั้งอยู่ในวังบางขุนพรหมซึ่งเป็นที่ประทับเดิมของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ เป็นพระราชโอรสคนที่ 33 ในพระบาทสมเด็จพระจุลจอมเกล้าเจ้าอยู่หัว พระมหากษัตริย์รัชกาลที่ 5 แห่งกรุงรัตนโกสินทร์ นอกจากนี้พิพิธภัณฑ์ยังมีสาขาย่อยที่จังหวัดเชียงใหม่ด้วย
พิพิธภัณฑ์ธนาคารแห่งประเทศไทย จัดแสดงสื่อในการแลกเปลี่ยนเมื่อยุคก่อนประวัติศาสตร์ โดยแบ่งออกเป็นห้องต่าง ๆ เช่น ห้องเงินตราโบราณ ห้องกษาปณ์ไทย ห้องเงินพดด้วง ห้องธนบัตรไทย ห้องทองตรา ห้อง 50 ปี ตัวพิพิธภัณฑ์มีพื้นที่ทั้งหมด 30 ไร่ อาคารเคยถูกใช้เป็นสถานที่ราชการอยู่ระยะหนึ่ง กระทั่งปี พ.ศ. 2525 เปลี่ยนมาเป็นพิพิธภัณฑ์ธนาคารแห่งประเทศไทย
การจัดแสดง.
จัดแสดงให้ชมเกี่ยวกับการออกแบบธนบัตร เครื่องพิมพ์ธนบัตรรุ่นแรก ใช้วีดีทัศน์เล่าเรื่องราวการก่อตั้งโรงพิมพ์ธนบัตรแห่งแรกของไทย 
จัดแสดงเหรียญลิเดียที่มีอายุ 2,600 ปี เหรียญและเงินรูปแบบต่างๆ ในดินแดนสุวรรณภูมิ
แคสต์อะเวย์ ดีว่า

แคสต์อะเวย์ ดีว่า (เกาหลี: )) เป็นละครโทรทัศน์ผ่านสัญญาณต่อเนื่องเกาหลีใต้ที่กำกับโดย โอ ชุง-ฮวาน เขียนบทโดย พัก ฮเย-รย็อน และอึนยอล และนำแสดงโดย พัก อึน-บิน, คิม ฮโย-จิน, แช จง-ฮย็อบ, ชา ฮัก-ย็อน และคิม จู-ฮ็อน ออกอากาศตอนแรกในวันที่ 28 ตุลาคม ค.ศ. 2023 และออกอากาศทางช่องทีวีเอ็น ทุกวันเสาร์และวันอาทิตย์ เวลา 21:20 น. (KST) นอกจากนี้ยังสามารถรับชม สตรีมมิ่ง บน Netflix ในบางภูมิภาคได้อีกด้วย
เรื่องย่อ.
ซอ มอก-ฮา (พัก อึน-บิน) เป็นเด็กผู้หญิงที่ใฝ่ฝันที่จะเป็นนักร้อง เธอชนะการแข่งขัน UCC และไปโซลเพื่อออดิชัน แต่ต้องติดอยู่บนเกาะที่ไม่มีคนอาศัยอยู่เนื่องจากอุบัติเหตุอันโชคร้าย และกลับมาสู่โลกอีกครั้งหลังจากผ่านไป 15 ปี 
 เด็กสาวผู้ใฝ่ฝันที่จะออดิชั่นเพื่อเป็นดีว่า
 ท็อปสตาร์และดีว่าสุดสวยที่มกฮาชื่นชอบ
 โปรดิวเซอร์แผนกบันเทิงของ YGN
 พี่ชายของโบกอลและผู้รายงานข่าวของ YGN
 อดีตผู้จัดการของรันจู ซึ่งปัจจุบันเป็นซีอีโอของ RJ Entertainment
 นักร้องยอดนิยมภายใต้สังกัด RJ Entertainment
 มือขวาของซอจุนและผู้จัดการของโมแรที่ RJ Entertainment
 โปรดิวเซอร์หลักของ 'Nth Primetime'
 ผู้ช่วยผู้กำกับ 'Nth Primetime'
 ลูกคนเดียวของบงวานและเพื่อนร่วมชั้นของโมกฮา
 พ่อของกีโฮที่เป็นเจ้าหน้าที่ตำรวจที่โรงพัก
 ตัวแทนประกันภัยและเพื่อนร่วมชั้นของโมกฮาก่อนที่เธอจะพลัดตกเกาะร้างโดยอุบัติเหตุ
 เพื่อนสนิทของมกฮาและภรรยาของแดอุง
 พ่อของโมกฮาเจ้าของร้านอาหารปลาดิบ
 แม่ของ Woo-hak และ Bo-geol ที่เปิดร้านทำผมให้กับน้องชายของเธอ
 พ่อของวูฮักและโบกอล
 CEO ของ Suga Entertainment
เพลงประกอบต้นฉบับ.
อัลบั้มเพลงประกอบ.
อัลบั้มเพลงประกอบของรายการเผยแพร่เมื่อวันที่ 5 ธันวาคม พ.ศ. 2566 ขึ้นสูงสุดที่อันดับสามสิบในชาร์ตอัลบั้มวงกลมประจำสัปดาห์ณวันที่ 6 มกราคม พ.ศ. 2567
การผลิต.
ซีรีส์นี้เป็นความร่วมมือครั้งที่สามระหว่างผู้กำกับ โอ ซ็อง-ฮวาน และผู้เขียนบท พัก ฮเย-รย็อน "Star News" รายงานว่าละครเรื่องนี้อยู่ระหว่างการหารือเพื่อออกฉายในช่วงเวลาวันเสาร์และวันอาทิตย์ทาง ทีวีเอ็น ในช่วงครึ่งหลังของปี 2023 
เมื่อวันที่ 9 มีนาคม พ.ศ. 2566 มีรายงานว่าซีรีส์นี้อ่านบทครั้งแรกเสร็จสิ้นเมื่อวันที่ 8 มีนาคมในกรุงโซล และจะเริ่มถ่ายทำเร็ว ๆ นี้
ยูกินาริ ซูงาวาระ

ยูกินาริ ซูงาวาระ (28 มิถุนายน ค.ศ. 2000 –) เป็นนักฟุตบอลระดับอาชีพชาวญี่ปุ่น ซึ่งปัจจุบันทำหน้าที่ในตำแหน่งแบ็กขวาให้แก่สโมสรอาเซ็ด อัลก์มาร์ ของลีกเอเรอดีวีซี และทีมชาติญี่ปุ่น
อาชีพสโมสร.
นาโงยะ แกรมปัส.
ซูงาวาระลงประเดิมสนามให้แก่สโมสรนาโงยะ แกรมปัส เมื่อวันที่ 24 กุมภาพันธ์ ค.ศ. 2018 ซึ่งเป็นวันเปิดฤดูกาล 2018 ในแมตช์ที่พบกับกัมบะ โอซากะ ในปฏิบัติการเช่นนั้น เขาได้กลายเป็นผู้เล่นอายุน้อยที่สุดเป็นอันดับสองที่ลงเล่นในการแข่งเจลีก ดิวิชัน 1 ด้วยวัย 17 ปี 7 เดือน 27 วัน แซงหน้าอดีตนักฟุตบอลของกัมบะ โอซากะ อย่างจุงอิจิ อินาโมโตะ ใน ค.ศ. 1997 และวันที่ 6 เมษายน ของปีดังกล่าว ซูงาวาระได้เซ็นสัญญาอาชีพฉบับแรกกับนาโงยะ แกรมปัส ซึ่งนับเป็นนักฟุตบอลอายุน้อยที่สุดในประวัติศาสตร์สโมสรที่เซ็นสัญญาอาชีพด้วยวัย 17 ปี 10 เดือน
ยืมตัวไปอาเซ็ด.
ซูงาวาระเข้าร่วมสโมสรอาเซ็ดในลีกเอเรอดีวีซีเมื่อวันที่ 21 มิถุนายน ค.ศ. 2019 ด้วยการยืมตัวตลอดฤดูกาล เขาได้รับการเปิดตัวในทีมชุดใหญ่เมื่อวันที่ 25 กรกฎาคม ในฐานะตัวสำรองในนาทีที่ 59 ระหว่างเกมเสมอ 0–0 ในเหย้าของอาเซ็ดกับเบียโค เฮกเกน ในรอบคัดเลือกรอบสองของยูโรปาลีก ที่สโมสรอาเซ็ดเขาได้รับมอบหมายให้ทำหน้าที่เป็นแบ็กขวาเป็นหลัก ซึ่งเขาแข่งขันกับยูนาส สเวนซอน ที่มีอายุมากกว่า และได้รับการกำหนดให้เป็นผู้สืบทอดตำแหน่งของเขาในอนาคต โดยเมื่อวันที่ 4 สิงหาคม ค.ศ. 2019 ซูงาวาระได้ลงเป็นตัวจริงในเกมเหย้าโดยปะทะกับสโมสรฟอร์ตือนาซิตตาร์ด และยิงประตูสุดท้ายในนาทีที่ 84 ทำให้ขึ้นนำ 4 ประตูต่อ 0 หลังจากผลงานเบื้องต้นของเกลวิน สเตงส์ ทั้งในลีกและรอบแบ่งกลุ่มของยูฟ่ายูโรปาลีก ฤดูกาล 2019–2020 ซูงาวาระเป็นนักฟุตบอลที่หมุนเวียนอย่างสม่ำเสมอระหว่างฤดูกาล ขณะเดียวกันก็ทำหน้าที่ให้แก่ทีมสำรองอย่างยง อาเซ็ด ในเอร์สเตอดีวีซีซึ่งเป็นลีกดิวิชันสอง และในระหว่างฤดูกาลนี้เขาลงเล่นในลีก 16 เกม โดยยิงได้สองประตู
อาเซ็ด.
ครั้นเมื่อวันที่ 23 กุมภาพันธ์ ค.ศ. 2020 ได้มีการประกาศว่าซูงาวาระจะเซ็นสัญญาห้าปีเพื่อเข้าร่วมอาเซ็ดอย่างถาวรตั้งแต่วันที่ 1 มิถุนายน ค.ศ. 2020 โดยเขาได้รับรางวัลจากเอเรอดีวีซีในเดือนมกราคม ค.ศ. 2022 และสิงหาคม ค.ศ. 2023
อาชีพระดับนานาชาติ.
ซูงาวาระได้เป็นตัวแทนของทีมชาติญี่ปุ่นในฟุตบอลโลก รุ่นอายุไม่เกิน 17 ปี 2017 เขาได้รับการเปิดตัวครั้งแรกร่วมกับทีมชาติญี่ปุ่นชุดใหญ่ในเกมกระชับมิตรที่เสมอกับทีมชาติแคเมอรูน 0 ประตูต่อ 0 เมื่อวันที่ 9 ตุลาคม ค.ศ. 2020 ต่อมา ในเดือนมีนาคม ค.ศ. 2023 เขาเตะลูกครั้งแรกให้แก่ทีมชาติญี่ปุ่นเมื่อครั้งที่พบกับทีมชาติอุรุกวัย ส่วนในเดือนกันยายนของปีเดียวกัน เขาได้ส่งบอลให้เพื่อนทำประตูแรกเมื่อครั้งพบกับทีมชาติเยอรมนี และยังเป็นผู้เตะลูกครั้งแรกสำหรับประตูที่สองเช่นกัน
 "ณ วันที่ ณ แมตช์ที่แข่งในวันที่ 3 กันยายน ค.ศ. 2023"
เตียวหิว

เตียวหิว (ป. ค.ศ. 205–245) มีชื่อในภาษาจีนกลางว่า จาง ซิว  ชื่อรอง ชูซื่อ  เป็นขุนพลของรัฐง่อก๊กในยุคสามก๊กของจีน
ประวัติ.
เตียวหิวเป็นบุตรชายคนรองของเตียวเจียว รัฐบุรุษผู้รับใช้ซุนกวนจักรพรรดิผู้ก่อตั้งรัฐง่อก๊ก หลังเตียวเจียวผู้บิดาเสียชีวิต เตียวหิวได้สืบทอดบรรดาศักดิ์ "โหลวโหว" (婁侯) ของบิดา เพราะจาง เฉิง (張承) ที่เป็นพี่ชายของเตียวหิวมีบรรดาศักดิ์ของตนเองอยู่แล้ว
เมื่อเตียวหิวเข้าสู่วัยผู้ใหญ่เมื่ออายุราว 19 ปี เตียวหิวพร้อมด้วยจูกัดเก๊ก, กู้ ถาน (顧譚) และเฉิน เปี่ยว (陳表) ได้รับการแต่งตั้งให้เป็นข้าราชบริพารของซุนเต๋ง บุตรชายคนโตและทายาทของซุนกวน พวกเขาสั่งสอนความรู้ในตำราประวัติศาสตร์"ฮั่นชู"ให้กับซุนเต๋ง เตียวหิวไม่เพียงสอนอย่างถูกต้องและเป็นระเบียบ แต่ยังเป็นกันเองและเป็นมิตร ซุนเต๋งจึงถือว่าเตียวหิวเป็นสหายสนิทและมักเชิญเตียวหิวมาร่วมงานเลี้ยงครั้งต่าง ๆ
ต่อมาเตียวหิวได้รับการแต่งตั้งให้เป็นนายร้อยผู้ช่วยฝ่ายซ้าย (右弼都尉 "โย่วปี้ตูเว่ย์") จักรพรรดิซุนกวนมักออกไปประพาสป่าล่าสัตว์อยู่บ่อยครั้งและเสด็จกลับมาช้าในเวลาเย็น เตียวหิวจึงเขียนฎีกาทูลเกล้าฯ ถวายซุนกวน แนะนำซุนกวนให้จัดการบริหารเวลาให้ดียิ่งขึ้น ซุนกวนทรงทำตามคำแนะนำของเตียวหิวและยังนำฎีกาที่เตียวหิวเขียนให้เตียวเจียวดูด้วย หลังจากซุนเต๋งสิ้นพระชนม์ในปี ค.ศ. 241 เตียวหิวได้ขึ้นเป็นขุนนางมหาดเล็ก (侍中 "ชื่อจง") และได้รับมอบหมายหน้าที่เป็นแม่ทัพหน่วยยฺหวี่หลิน (羽林都督 "ยฺหวี่หลินตูตู") และมีหน้าที่ตรวจสอบกิจการการทหาร ภายหลังเตียวหิวได้เลื่อนขั้นเป็นขุนพลเชิดชูยุทธ (揚武將軍 "หยางอู่เจียงจฺวิน")
ในช่วงทศวรรษ 240 เกิดการต่อสู้แย่งชิงอำนาจระหว่างโอรสสองพระองค์ของซุนกวน คือซุนโฮผู้เป็นรัชทายาท และซุน ป้า (孫霸) ผู้เป็นอ๋องแห่งหลู่ (魯王 "หลู่หวาง") เตียวหิวเป็นผู้สนับสนุนของซุนโฮ ในปี ค.ศ. 241 หลังจากเตียวหิวกลับจากยุทธการกับรัฐวุยก๊กที่เป็นรัฐอริของง่อก๊กที่เชฺว่เปย์ (芍陂; อยู่ทางใต้ของอำเภอโช่ว มณฑลอานฮุยในปัจจุบัน) ขุนพลง่อก๊กจวนจ๋องและเฉฺวียน จี้ (全寄) บุตรชายกล่าวหาเตียวหิว, กู้ ถาน และกู้ เฉิง (顧承) ในข้อหาสมคบกับข้าราชการชื่อเฉิน สฺวิน (陳恂) รายงานเท็จเกี่ยวกับความดีความชอบในยุทธการที่เชฺว่เปย์ ในปี ค.ศ. 245 เตียวหิวและพี่น้องกู้ถูกเนรเทศไปยังมณฑลเกาจิ๋ว ก่อนหน้านี้เตียวหิวมีเหตุบาดหมางกับซุน หง (孫弘) หัวหน้าสำนักราชเลขาธิการ ซุน หงจึงถือโอกาสนี้กล่าวหาเตียวหิวเพิ่มเติม เป็นผลทำให้เตียวหิวได้รับคำสั่งจากซุนกวนให้ฆ่าตัวตาย เตียวหิวเสียชีวิตขณะอายุ 40 ปี
พิพิธภัณฑ์นครมิกาซะ

พิพิธภัณฑ์นครมิกาซะ (; โรมาจิ: "Mikasa-shi Hakubutsukan") เปิดในนครมิกาซะ จังหวัดฮกไกโด ประเทศญี่ปุ่น ในปี พ.ศ. 2522 พิพิธภัณฑ์จัดแสดงสิ่งสะสมเกี่ยวกับประวัติศาสตร์ธรรมชาติและประวัติศาสตร์ของพื้นที่ สิ่งสะสมที่มีชื่อเสียงคือแอมโมไนต์ตลอดจนซากดึกดำบรรพ์ต้นแบบ เอโซะ มิกาซะ รีว ที่ค้นพบในปี พ.ศ. 2519 และได้รับการขึ้นทะเบียนเป็นอนุสรณ์สถานทางธรรมชาติ
อาร์มีย์สการัตนากอมานดา เด-0

อาร์มีย์สการัตนากอมานดา เด-0 (ชื่อทางการเต็มคือ) หรือชื่ออื่น ดิอาร์ก (the Ark), อาเอร์กา/เด-0 (ARK/D-0) และชื่อเล่น หลุมหลบภัยของตีโต  เป็นหลุมหลบภัยนิวเคลียร์ยุคสงครามเย็นและศูนย์บัญชาการทางการทหาร ตั้งอยู่ใกล้กับเมืองกอญิตส์ ในประเทศบอสเนียและเฮอร์เซโกวีนา หลุมหลบภัยนี้สร้างขึ้นเพื่อป้องกันภัยแก่ประธานาธิบดียอซีป บรอซ ตีโต แห่งสหพันธ์สาธารณรัฐสังคมนิยมยูโกสลาเวีย และสมาชิกวงในของเขามากถึง 350 คน ในกรณีที่อาจเกิดข้อพิพาททางนิวเคลียร์ขึ้น หลุมหลบภัยประกอบด้วยส่วนที่อยู่อาศัย ห้องประชุม สำนักงาน ห้องวางแผนยุทธการ และพื้นที่อื่น ๆ หลุมหลบภัยนี้เป็นความลับของรัฐกระทั่งยูโกสลาเวียล่มสลายในคริสต์ทศวรรษ 1990 หลุมหลบภัยสร้างขึ้นระหว่างปี 1953 ถึง 1979 โดยสร้างอยู่ภายในเขาซลาตาร์ (Zlatar) ซึ่งเป็นเชิงเขาทางใต้ของทิวเขาบิเยลาชนิตซา
ในปี 1953 ซึ่งสงครามเย็นเริ่ม "ร้อนแรงขึ้น" ประธานาธิบดีตีโตให้คำสั่งแก่กองทัพประชาชนยูโกสลาฟเพื่อทำการก่อสร้างหลุมหลบภัยนี้ขึ้น ในกรณีที่เกิดสงครามนิวเคลียร์ขึ้นจะใช้งานที่นี่เป็นศูนย์บัญชาการและหลุมหลบภัยแก่ผู้บัญชาการระดับสูงของตีโต รวมถึงครอบครัวและคนใกล้ชิดของเขา การก่อสร้างและการมีอยู่ของหลุมหลบภัยนี้ได้รับการปกป้องอย่างแน่นหนา ถือเป็นความลับทางการทหารที่ลับที่สุดของยูโกสลาฟในเวลานั้น ในปี 1979 หลุมหลบภัยก่อสร้างแล้วเสร็จ รวมระยะเวลา 26 ปี งบประมาณ 4.6 พันล้านดอลลาร์ในการก่อสร้าง (เทียบเท่า ดอลลาร์ในปัจจุบัน) โครงการนี้พึ่งจะเปิดเผยสู่สาธารณะเมื่อช่วงคริสต์ทศวรรษ 1990
หลังตีโตถึงแก่อสัญกรรมในปี 1980 โครงการนี้ได้เก็บรักษาเผื่อใช้ในอนาคตและพร้อมใช้งานหากเกิดสงคราม ในปี 1992 ขณะเกิดสงครามในยูโกสลาเวีย มิลูติน กูกาญัตส์ นายพลแห่งกองทัพประชาชนยูโกสลาฟ สั่งให้ทุบทำลายหลุมหลบภัยนี้ เช่นเดียวกับฐานทัพอากาศเฌ็ลยาวา การทำลายไม่สำเร็จเนื่องจากถูกเจ้าหน้าที่ทหารสองนายทำการล้มแผนผ่านการตัดสายไฟขาดขณะหนี หลุมหลบภัยจึงได้ส่งมอบแก่รัฐบาลบอสเนียและเฮอร์เซโกวีนา ต่อมาสาธารณรัฐบอสเนียและเฮอร์เซโกวีนาใช้งานที่นี่เป็นโกดังเก็บของในระหว่างสงครามบอสเนีย
หลังสงครามบอสเนียสิ้นสุด ในปัจจุบันหลุมหลบภัยใช้งานเป็นสถานที่พบปะของศิลปินจากทั่วโลก มีการจัดโครงการนิทรรศการศิลปะร่วมสมัยรายสองปี (Project Biennial of Contemporary Art) ที่นี่ ด้วยมุ่งหมายให้ที่นี้กลายเป็นสถาบันด้านวัฒนธรรมของภูมิภาค และตอบสนองความต้องการทางศิลปะที่เพิ่มสูงขึ้น และใช้งานเป็นพิพิธภัณฑ์ที่ภายในอนุรักษ์วัตถุและสัญลักษณ์ต่าง ๆ จากสมัยของตีโตไว้อย่างดี
มาตรฐานสีอาร์เอแอล

อาร์เอแอลเป็นระบบการจัดการสีที่ใช้ในยุโรปซึ่งสร้างและบริหารจัดการโดย RAL gGmbH ของเยอรมนี (RAL non-profit LLC) ซึ่งเป็นบริษัทในเครือของ German RAL Institute ในบริบททั่วไปนั้น, อาร์เอแอล หมายถึงระบบอาร์เอแอลคลาสสิก (RAL Classic) ซึ่งส่วนใหญ่ใช้สำหรับการเคลือบเงาและการเคลือบสีฝุ่น แต่ในปัจจุบันรวมไปถึงพลาสติกเช่นกัน ผลิตภัณฑ์อาร์เอแอลที่ได้รับการรับรองจะมีโฮโลแกรมเพื่อทำให้รุ่นที่ไม่ได้รับอนุญาตผลิตได้ยาก ตัวเลียนแบบอาจแสดงเฉดสีที่แตกต่างออกไปเมื่อสังเกตภายใต้แหล่งกำเนิดแสงต่างๆ
ระบบปริภูมิสีอาร์เอแอล.
อาร์เอแอล คลาสสิค.
ในปี พ.ศ. 2470 กลุ่มจากเยอรมนีชื่อ (คณะกรรมการจักรวรรดิเพื่อการจัดส่งและการประกันคุณภาพ) คิดค้นคอลเลกชันสี่สิบสีภายใต้ชื่อ "RAL 840" ก่อนถึงวันดังกล่าว ผู้ผลิตและลูกค้าจะต้องแลกเปลี่ยนตัวอย่างเพื่ออธิบาย สีย้อมในขณะที่ต่อจากนี้ไปก็จะต้องใช้ตัวเลขเป็นหลัก 
ในช่วงทศวรรษ 1930 ตัวเลขมีการเปลี่ยนแปลงสม่ำเสมอเป็นตัวเลขสี่หลัก และคอลเลกชันได้เปลี่ยนชื่อเป็น "RAL 840 R" (R สำหรับฉบับแก้ไข (revised)) ประมาณปี 1940 สีอาร์เอแอลได้ถูกเปลี่ยนเป็นระบบสี่หลักตามธรรมเนียม สีลายพรางของกองทัพมักจะแสดงออกด้วยเลข "7" หรือ "8" ในตอนแรกจนกระทั่งปีพ.ศ. 2487 เนื่องจากมีการเพิ่มสีลงในคอลเลกชันอย่างต่อเนื่อง จึงได้รับการแก้ไขอีกครั้งในปีพ.ศ. 2504 และเปลี่ยนเป็น "RAL 840-HR" ซึ่งประกอบด้วยสี 210 เฉดสีและยังคงใช้อยู่จนถึงทุกวันนี้ ในทศวรรษที่ 1960 สีต่างๆ ได้รับการตั้งชื่อเสริมเพื่อหลีกเลี่ยงความสับสนในกรณีที่มีการสลับตัวเลข ในงานแสดงเฟอร์นิเจอร์ระดับนานาชาติ "imm Cologne" วันที่ 13-19 มกราคม 2563 ได้เปิดตัว 2 เฉดสีใหม่ในคอลเล็กชันคลาสสิก ได้แก่   RAL 2017 ส้มอาร์เอแอล (RAL orange) และ   RAL 9012 ขาวห้องสะอาด (Cleanroom White)
เกรตเตอร์โฆรอซอน

เกรตเตอร์โฆรอซอน หรือ โฆรอซอน (เปอร์เซียกลาง: Xwarāsān) เป็นภูมิภาคในประวัติศาสตร์ ตั้งอยู่ทางตะวันออกของที่ราบสูงอิหร่านระหว่างเอเชียตะวันตกกับเอเชียกลาง
ขอบเขตของโฆรอซอนเปลี่ยนไปตามช่วงเวลา ในทางประวัติศาสตร์อย่างเคร่งครัดหมายถึงบริเวณตะวันออกเฉียงเหนือของอิหร่าน บางส่วนของอัฟกานิสถานและตอนใต้ของเอเชียกลาง เรื่อยไปจนถึงแม่น้ำอามูดาร์ยา (ออกซุส) อย่างไรก็ตามโฆรอซอนมักถูกพรรณนาถึงภูมิภาคที่กว้างกว่านั้น ซึ่งรวมถึงส่วนใหญ่ของทรานส์ออกเซียนา (ครอบคลุมบูฆอรอและซามาร์กันต์ในประเทศอุซเบกิสถานปัจจุบัน) จรดชายฝั่งทะเลแคสเปียนทางตะวันตก ข้ามทะเลทรายแดชเทอกาวีร์ ไปจนถึงซีสถานทางใต้ และเทือกเขาปามีร์ทางตะวันออก ปัจจุบันคำว่าเกรตเตอร์โฆรอซอนใช้เพื่อแยกกับจังหวัดโฆรอซอนของอิหร่าน (ค.ศ. 1906–2004) ซึ่งกินพื้นที่ภาคตะวันตกของเกรตเตอร์โฆรอซอน
คำว่า "โฆรอซอน" เป็นภาษาเปอร์เซีย มีรากศัพท์มาจากภาษาแบกเตรีย "Miirosan" หมายถึง "ที่ซึ่งดวงอาทิตย์ขึ้น" หรือ "จังหวัดตะวันออก" ใช้เรียกดินแดนทางตะวันออกของเปอร์เซียครั้งแรกสมัยจักรวรรดิซาเซเนียน และใช้เรียกแยกกับทรานส์ออกเซียนาที่อยู่ใกล้เคียงมาตั้งแต่ปลายสมัยกลาง ภูมิภาคนี้มักถูกแยกย่อยออกเป็น 4 ส่วน ได้แก่ ตะวันตก เหนือ กลางและตะวันออก โดยมีนครนีชอบูร์ (อิหร่านในปัจจุบัน) เมิร์ฟ (เติร์กเมนิสถานในปัจจุบัน) เฮราตและแบลค์ (อัฟกานิสถานในปัจจุบัน) เป็นศูนย์กลางตามลำดับ
โฆรอซอนถูกตั้งเป็นเขตการปกครองครั้งแรกในฐานะภาคตะวันออกและตะวันออกเฉียงเหนือของจักรวรรดิซาเซเนียนช่วงคริสต์ศตวรรษที่ 6 (ประมาณหลัง ค.ศ. 520) ในรัชสมัยพระเจ้าคาวัดที่ 1 (ครองราชย์ ค.ศ. 488–496, 498/9–531) หรือพระเจ้าคอสเราที่ 1 (ครองราชย์ ค.ศ. 531–579) คำว่า "Miirosan" ในภาษาแบคเตรียซึ่งเป็นรากศัพท์ของโฆรอซอนเป็นชื่อเขตการปกครองเดียวกันของชาวฮันแอลคอน (Alchon Huns) หลังพวกเขายึดตอนใต้ของแม่น้ำออกซุสจากพวกเฮฟทาไลต์ ต่อมาชาวมุสลิมที่พิชิตจักรวรรดิซาเซเนียนใช้คำว่าโฆรอซอนเพื่อพรรณนาถึงทางตะวันออกของญิบัล (ตะวันตกของอิหร่าน) หรืออิรักอะญามีในภายหลัง ต่อมาในสมัยจักรวรรดิกาสนาวิยะห์ ราชวงศ์เซลจุคและราชวงศ์เตมือร์เรียกบริเวณทะเลทรายและเมืองทาบัสทางตะวันตกของอิหร่าน#เปลี่ยนทาง เรื่อยไปจนถึงเทือกเขาฮินดูกูชว่าโฆรอซอน หลักฐานจากคริสต์ศตวรรษที่ 10 เรียกพื้นที่ทางใต้ของเทือกเขาฮินดูกูชว่า โฆรอซอนมาร์ชิส (Khorasan Marches) และเป็นพรมแดนระหว่างโฆรอซอนกับฮินดูสถาน
สโมสรวอลเลย์บอลชายนครราชสีมา ในฤดูกาล 2023–24

การแข่งขันวอลเลย์บอลของสโมสรวอลเลย์บอลชายนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2566–พ.ศ. 2567
การแข่งขันไทยแลนด์ลีก.
เลกแรก.
 ตารางคะแนน 
เลกสอง.
 ตารางคะแนน 
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
พิพิธภัณฑ์การยึดครองลัตเวีย

พิพิธภัณฑ์การยึดครองลัตเวีย  เป็นพิพิธภัณฑ์และสถาบันการศึกษาด้านประวัติศาสตร์ในรีกา ประเทศลัตเวีย สถาปนาตั้งขึ้นในปี 1993 เพื่อจัดแสดงวัตถุ เอกสาร และให้ความรู้แก่สาธารณะเกี่ยวกับช่วงเวลา 51 ปีที่ลัตเวียถูกยึดครองโดยโซเวียตในปี 1940–1941 ตามด้วยนาซีในปี 1941–1944 และอีกครั้งโดยโซเวียตในปี 1944–1991 ในโปรแกรมการเดินทางเยือนลัตเวียของอาคันตุกะจากต่างชาติมักจะมีการเดินทางเยือนพิพิธภัณฑ์นี้ด้วย สถาบันที่นี่ยังเป็นผู้จัดนิทรรศการถาวรที่บ้านหัวมุมซึ่งเป็นอดีตสำนักงานใหญ่ของเคจีบีในรีกา
หลังการก่อสร้างใหม่นาน 10 ปี นิทรรศการถาวรอันใหม่เปิดตัวในปี 2022 นิทรรศการแรกของพิพิธภัณฑ์เปิดเมื่อปี 1993 โดยจัดแสดงเรื่องราวจากการยึดครองโดยโซเวียตในครั้งแรก จากปี 1940-1941 และมีการขยับขยายในเวลาต่อมาเพื่อให้เนื้อหาครอบคลุมการยึดครองในช่วงอื่น ๆ เช่นกัน
วัตถุของสะสมที่ขึ้นทะเบียนแล้วของพิพิธภัณฑ์ ข้อมูลจากปี 2017 อยู่ที่เกือบ 60,000 ชิ้น รวมถึงยังมีหอจดหมายเหตุที่จัดแสดงสื่อเสียงและภาพที่มีวิดีโอคำสารภาพและคำบอกเล่ากว่า 2,300 ชิ้นจากผู้ที่ถูกเนรเทศ, ผู้ลี้ภัย และบุคคลอื่นที่ได้รับผลกระทบจากการยึดครองลัตเวีย ไปจนถึงภาพยนตร์สารคดีจำนวน 10 เรื่อง
พิพิธภัณฑ์ประจำจังหวัดโอกินาวะ

พิพิธภัณฑ์ประจำจังหวัดและพิพิธภัณฑ์ศิลปะโอกินาวะ (Okinawa Prefectural Museum & Art Museum) เป็นพิพิธภัณฑ์ในจังหวัดโอกินาวะ ประเทศญี่ปุ่น หมู่อาคารของพิพิธภัณฑ์ตั้งอยู่ในย่านโอโมระมาจิ (Omoro-machi) ในเมืองนาฮะ เมืองหลวงของจังหวัดโอกินาวะ เปิดให้บริการในปี 2007 และนำเสนอนิทรรศการเกี่ยวกับศิลปะ ประวัติศาสตร์ และประวัติศาสตร์ธรรมชาติ ในประเด็นที่เกี่ยวข้องกับโอกินาวะเป็นพิเศษ
อาคารพิพิธภัณฑ์ก่อสร้างโดยใช้วัสดุหลักคือหินปูนในท้องถิ่น ออกแบบด้วยภาพของ "กูคุซุ" (ปราสาท) แบบโอกินาวะ และมีขนาดประมาณ 24,000 ตารางเมตร ประกอบด้วยสี่ชั้นเหนือพื้นและหนึ่งชั้นใต้ดิน อาคารพิพิธภัณฑ์ศิลปะและประวัติศาสตร์/ประวัติศาสตร์ธรรมชาติตั้งอยู่ตรงกันข้ามกัน และผู้เข้าเยี่ยมชมสามารถซื้อตั๋วเข้าชมเพียงอย่างเดียวหรือทั้งคู่ได้
ประวัติศาสตร์.
พิพิธภัณฑ์ประจำจังหวัดโอกินาวะก่อตั้งขึ้นครั้งแรกในปี 1972 ภายหลังการเข้ายึดครองโอกินาวะโดยสหรัฐ ผ่านการจัดการ ปรับโครงสร้าง และเปลี่ยนชื่อของพิพิธภัณฑ์รัฐบาลรีวกีว (Ryukyu Governmental Museum หรือ 琉球政府立博物館) ซึ่งสถาปนาขึ้นในปี 1946 พิพิธภัณฑ์แรกเริ่มตั้งอยู่ในย่านโอนากะโช (Ōnaka-chō) ในเมืองชูริ ไม่ไกลจากปราสาทชูริ ก่อนจะปิดตัวในปี 2007 เพื่อย้ายไปยังสถานที่ปัจจุบัน พิพิธภัณฑ์หลังใหม่นี้มีการเพิ่มส่วนพิพิธภัณฑ์ศิลปะประจำจังหวัดเข้าไปด้วย
การจัดสรรพื้นที่.
สวนด้านหน้าพิพิธภัณฑ์ประกอบด้วยอาคารโอกินาวะสองหลังที่สร้างขึ้นใหม่ ได้แก่บ้านที่มุงด้วยใบจาก และบ้านหลังคากระเบื้อง แบบท้องถิ่น ควบคู่กับรูปปั้นของ "ชีชะ" และวันถุอื่นที่แทนวัฒนธรรมการทำเครื่องปั้นดินเผาและเซรามิกส์ขอฝโอกินาวะ ด้านหลังพิพิธภัณฑ์เป็นสวนประติมากรรมที่จัดแสดงงานศิลป์ร่วมสมัยและเปิดออกสู่สวนสาธารณะชินโตชิน
ส่วนพิพิธภัณฑ์ประวัติศาสตร์ธรรมชาตินั้นเข้าถึงได้ผ่านทางทางเดินกระจกซึ่งออกแบบให้สร้างความรู้สึกเหมือนกำลังเดินผ่านเหนือปะการังเข้าสู่เกาะ ในบรรดาสิ่งจัดแสดงของพิพิธภัณฑ์ที่สำคัญคือมนุษย์มินาโตงาวะ ซึ่งเป็นตัวอย่างของ "Homo sapiens" ที่เก่าแก่ที่สุดที่พบในเอเชียตะวันออก
เลิฟเวอร์ (ไลฟ์ฟรอมปารีส)

เลิฟเวอร์ (ไลฟ์ฟรอมปารีส)  เป็นอัลบั้มบันทึกการแสดงสดชุดที่สามของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 19 พฤษภาคม ค.ศ. 2020 ผ่านทางรีพับลิกเรเคิดส์ เป็นการออกฉบับใหม่สำหรับวันวาเลนไทน์เมื่อวันที่ 14 กุมภาพันธ์ ค.ศ. 2023 เนื่องจากแผ่นเสียงไวนิลรุ่นจำนวนจำกัดจำหน่ายผ่านร้านค้าบนเว็บไซต์ของสวิฟต์เท่านั้น ประกอบด้วยแผ่นเสียงรูปหัวใจสองแผ่นที่บันทึกการแสดงสดในแปดเพลงจากสตูดิโออัลบั้มชุดที่เจ็ดของเธอในชื่อ "เลิฟเวอร์" (2019) ซึ่งเธอแสดงในซิตีออฟเลิฟเวอร์ คอนเสิร์ตในหนึ่งวันของเธอที่โรงละครโอลิมเปียในกรุงปารีส เมื่อวันที่ 9 กันยายน ค.ศ. 2019 ติดชาร์ตในออสเตรเลีย สหราชอาณาจักร และสหรัฐ และติดอันดับชาร์ต"บิลบอร์ด"ไวนิลอัลบั้มของสหรัฐ
รายการเพลง.
เพลงทั้งหมดผลิตโดยเทย์เลอร์ สวิฟต์ และมีคำบรรยายต่อท้ายว่า "(ไลฟ์ฟรอมปารีส)" "(Live from Paris)"
พิพิธภัณฑ์การกำจัดยาเสพติด ย่างกุ้ง

พิพิธภัณฑ์การกำจัดยาเสพติด (Drug Elimination Museum) เป็นพิพิธภัณฑ์ในย่างกุ้ง ประเทศพม่า เปิดให้บริการอย่างเป็นทางการในเดือนมิถุนายน 2001 พิพิธภัณฑ์ตั้งอยู่ในเขตกะมายุในย่างกุ้ง โดยสร้างอยู่บนอดีตสุสานที่ใหญ่ที่สุดของเมือง ซึ่งคือสุสานจานดอ พิพิธภัณฑ์นี้อุทิศเพื่อวันสากลต่อต้านการใช้สารเสพติดและการค้าสารผิดกฎหมาย
พิพิธภัณฑ์มีความสูงสามชั้น และประกอบด้วยนิทรรศการเกี่ยวกับการใช้ยาเพสติดตลอดจนความพยายามของรัฐบาลในการควบคุมปัญหา จุดสนใจของพิพิธภัณฑ์ประกอบด้วยแบบจำลองเหตุการณ์ขนาดย่อส่วน ห้องจัดแสดงที่ต้องใช้การตีความด้วยตนเอง และงานศิลปะน่าสยดสยองที่แสดงให้เห็นผลจากการใช้ยาเสพติด
ดรามา (อีพี)

ดรามา  เป็นอีพีที่สี่โดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ ในวันที่ 10 พฤศจิกายน ค.ศ. 2023 และมีเพลงหกเพลงรวมถึงซิงเกิลนำในชื่อเดียวกัน
เบื้องหลังและการวางจำหน่าย.
ในเดือนกุมภาพันธ์ ค.ศ. 2023 วงได้แสดงเพลงที่ยังไม่ได้เผยแพร่ในตอนนั้น "Hot Air Balloon", "YOLO", และ "Don't Blink" ในคอนเสิร์ตครั้งแรก เมื่อวันที่ 10 ตุลาคม เอสเอ็มเอนเตอร์เทนเมนต์ประกาศว่ากลุ่มจะปล่อยอีพีที่สี่ในชื่อ"ดรามา"ในวันที่ 10 พฤศจิกายน และยังมีการเผยแพร่วิดีโอทีเซอร์แนะนำในวันเดียวกัน หกวันต่อมาตารางการโปรโมตได้รับการปล่อยตัว ในวันที่ 30 ตุลาคม วิดีโอทีเซอร์ mood sample ได้เผยแพร่ วันที่ 3 พฤศจิกายน เมดเลย์ไฮไลต์ได้รับการเผยแพร่ และในวันที่ 6 พฤศจิกายน วิดีโอทีเซอร์ที่ได้รับแรงบันดาลใจจากแนวคิดของละครโทรทัศน์ได้รับการเผยแพร่เริ่มจาก วินเทอร์ และ จีเซล พร้อมทีเซอร์ของ คารีนา และ หนิงหนิง ในวันรุ่งขึ้น ในวันที่ 9 พฤศจิกาย ทีเซอร์มิวสิกวิดีโอ "ดรามา" ได้รับการเผยแพร่ อีพีได้เผยแพร่ควบคู่ไปกับมิวสิกวิดีโอ "ดรามา" เมื่อวันที่ 10 พฤศจิกายน
ประสิทธิภาพเชิงพาณิชย์.
"ดรามา" เปิดตัวที่อันดับ 3 บน เซอร์เคิลอัลบั้มชาร์ต ของเกาหลีใต้ในชาร์ตฉบับวันที่ 19–25 พฤศจิกายน ค.ศ. 2023 ในญี่ปุ่น อัลบั้มเปิดตัวที่อันดับ 27 บน "บิลบอร์ดเจแปน"ฮอตอัลบั้ม ในชาร์ตฉบับวันที่ 15 พฤศจิกายน ค.ศ. 2023 ในชาร์ตส่วนประกอบอัลบั้มเปิดตัวที่อันดับ 11 ใน Top Download Albums บนชาร์ต ออริคอน อัลบั้มเปิดตัวที่อันดับ 11 ใน Albums Chart และอันดับที่ 10 ใน Combined Albums Chart ในชาร์ตฉบับวันที่ 27 พฤศจิกายน ค.ศ. 2023
ในสหรัฐอเมริกา"ดรามา"เปิดตัวที่อันดับ 33 บน "บิลบอร์ด" 200 และอันดับที่ 2 ใน "บิลบอร์ด"เวิลด์อัลบั้ม ในชาร์ตฉบับวันที่ 25 พฤศจิกายน ค.ศ. 2023 ในสหราชอาณาจักร อัลบั้ม เปิดตัวที่อันดับ 10 ในชาร์ต UK Album Downloads Chart ของ โอซีซี อันดับ 33 จากยอดขายอัลบั้มในสหราชอาณาจักร และอันดับ 45 ในชาร์ตฉบับวันที่ 17–23 พฤศจิกายน ค.ศ. 2023 ในออสเตรเลีย อัลบั้มเปิดตัวที่อันดับ 4 บน เออาร์ไอเอ Top 20 Hitseekers Albums Chart ในชาร์ตฉบับวันที่ 20 พฤศจิกายน ค.ศ. 2023 ในฝรั่งเศส อัลบั้มเปิดตัวที่อันดับ 30 บน SNEPTop Albums ในชาร์ตฉบับวันที่ 17 พฤศจิกายน ค.ศ. 2023 ในฮังการี อัลบั้มเปิดตัวที่อันดับ 19 ในชาร์ต MAHASZTop Albums 40 ในชาร์ตฉบับวันที่ 10–16 พฤศจิกายน ค.ศ. 2023 ในโปแลนด์ อัลบั้มเปิดตัวที่อันดับ 28 บนชาร์ต ZPAV ของ OLiS ในชาร์ตฉบับวันที่ 10–16 พฤศจิกายน ค.ศ. 2023 ในสกอตแลนด์ อัลบั้มเปิดตัวที่อันดับ 43 บน Scottish Albums Chart ของ โอซีซี ในชาร์ตฉบับวันที่ 17–23 พฤศจิกายน ค.ศ. 2023 ในสเปน อัลบั้มเปิดตัวที่อันดับ 79 บน PROMUSICAETop 100 Albums ในชาร์ตฉบับวันที่ 10–16 พฤศจิกายน ค.ศ. 2023
การโปรโมต.
ก่อนเปิดตัวอัลบั้ม"ดรามา"ในวันที่ 10 พฤศจิกายน ค.ศ. 2023 เอสปาได้จัดงานแสดงสดในชื่อ "Aespa Drama Countdown Live" ผ่านช่องทางยูทูบ, ติ๊กต็อก, วีเวิร์ส, และ Idol Plus เพื่อแนะนำอัลบั้มและสื่อสารกับแฟน ๆ ของพวกเธอ นอกจากนี้กลุ่มยังได้เปิดตัวป๊อปอัพสโตร์ในชื่อ "Aespa Week? Drama City?" ในโซล ประเทศเกาหลีใต้ ตั้งแต่วันที่ 10 ถึง 26 พฤศจิกายนเพื่อ "รำลึกถึงการเปิดตัวอัลบั้ม"
กองพันทหารรักษาการณ์เกียรติยศปักกิ่ง

กองพันทหารรักษาการณ์เกียรติยศปักกิ่ง  มีชื่ออย่างเป็นทางการว่า "กองทหารเกียรติยศ กองทัพปลดปล่อยประชาชน" เป็นหน่วยทหารเกียรติยศและกองกําลังพิเศษของกองทัพปลดปล่อยประชาชน ประกอบด้วยตัวแทนจากกองทัพบก กองทัพเรือ และกองทัพอากาศ ทหารชายในกองพันต้องสูงไม่ต่ำกว่า 180 เซนติเมตร ส่วนทหารหญิงต้องสูงไม่ต่ำกว่า 173 เซนติเมตร โดยกองพันจะขึ้นตรงต่อคณะกรรมาธิการการทหารส่วนกลาง และอยู่ภายใต้บังคับบัญชาของกองบัญชาการยุทธบริเวณภาคกลาง ในพิธีสวนสนาม กองพันนี้จะนำโดยหมู่เชิญธง (ยามสี; Colour guard) ซึ่งจะแบกธงของกองทัพปลดปล่อยประชาชน เป็นประเพณีที่เริ่มขึ้นตั้งแต่ปี พ.ศ. 2524
สพล ชนวีร์

สพล ชนวีร์ (เกิด 8 มีนาคม 
2523) เป็นอดีตนักแสดงชายชาวไทย มีชื่อเสียงจากการรับบทเป็นพระเอกในละครจักร ๆ วงศ์ ๆหลายเรื่อง
ประวัติ.
สพล ชนวีร์ มีชื่อจริงว่า ปิยะรัชต์ อรรถกรศิริโพธิ์ ชื่อเล่นว่า บอย เกิดเมื่อวันที่ 8 มีนาคม 2523 เป็นพี่คนโตในบรรดาพี่น้อง 2 คน เขามีน้องสาวคือ บี–มาติกา อรรถกรศิริโพธิ์ นักแสดงชื่อดัง ซึ่งมีชื่อเสียงจากการแสดงละครจักร ๆ วงศ์ ๆ เช่นเดียวกันและเคยได้แสดงละครร่วมกันหลายเรื่อง
ปัจจุบันสพลหรือปิยะรัชต์ได้หันหลังให้กับวงการบันเทิงตั้งแต่ปี 2550 โดยหันไปทำธุรกิจส่วนตัวและแต่งงานกับหญิงสาวนอกวงการนามว่า "ขวัญฤดี ธานินทรประชา" ซึ่งทั้งคู่มีลูกสาวด้วยกันทั้งหมด 2 คน
ในช่วงปี 2557 สพลป่วยเป็นโรค GBS (Guillain-Barre' Syndrome) ถึงขั้นนอนเฉย ๆ ขยับตัวไม่ได้ กินอาหารและขับถ่ายไม่ได้ ต้องใช้เครื่องช่วยหายใจ แต่ในปัจจุบันรักษาจนหายเป็นปกติ
เข้าสู่วงการ.
สพลเข้าสู่วงการจากการแสดงเป็น พ่อจันทร์ บุตรชายคนโตของ ขุนไกร กับ ดาวเรือง ในละครพีเรียดอิงประวัติศาสตร์เรื่องสายโลหิต เมื่อปี 2538 ในปีถัดมา เขาได้แสดงละครเรื่องบ้านสอยดาว โดยแสดงเป็น ปวุฒิ (วัยเด็ก) รวมถึงละครเรื่องรัตนโกสินทร์ แสดงเป็น พี่ชายของแม่เพ็ง นางเอกของเรื่อง
ก่อนที่ในปี 2543 เขาจะได้แสดงละครพื้นบ้านเรื่องแรกคือเรื่องนางสิบสอง แสดงเป็น พระรถเสน คู่กับ บี มาติกา น้องสาวของเขาที่แสดงเป็น นางเมรี ซึ่งทั้งคู่ได้แสดงคู่กันอีกในละครเรื่องพระสุธน–มโนห์รา ภาคต่อของเรื่องนางสิบสองในปีเดียวกัน
ในปี 2544 เขาได้แสดงละครพื้นบ้านเรื่อง แก้วหน้าม้า ในบท มานพน้อยวัชรา ร่างแปลงของแก้วมณี ตามด้วยสี่ยอดกุมาร แสดงเป็นแสงสุรีย์ (ไฟ) จากนั้นก็ได้มีผลงานละครกับทางช่อง 7 ซึ่งเป็นต้นสังกัดอีกหลายเรื่องอาทิ วงษ์สวรรค์ (2545), นะหน้าทองและเทพสามฤดู (2546), แหวนทองเหลือง (2547), เกราะกายสิทธิ์ (2549) และละครเรื่องสุดท้ายก่อนหันหลังให้วงการคือเรื่องสังข์ทอง เมื่อปี 2550 โดยแสดงเป็น พยนตรา
พิพิธภัณฑ์โบราณคดีพุกาม

พิพิธภัณฑ์โบราณคดีพุกาม  เป็นพิพิธภัณฑ์โบราณคดีและประวัติศาสตร์ในเมืองพุกาม ประเทศพม่า สร้างขึ้นในปี 1904 ตั้งอยู่ใกล้กับอานานดาพะย่า มีการก่อสร้างใหม่ในปี 1938 ในระหว่างสงครามโลกครั้งที่สอง โบราณวัตถุได้ถูกนำไปฝังใต้ดินเพื่อป้องกันการถูกทำลาย ในปี 1952 หลังพม่าได้รับเอกราช กระทรวงวัฒนธรรมได้เริ่มเข้าบริหารพิพิธภัณฑ์ อาคารพิพิธภัณฑ์มีความสูงสามชั้นและเก็บรักษาวัตถุโบราณของพุกามที่สำคัญมากมาย รวมถึง จารึกเมียเซดี ซึ่งเรียกกันว่าเป็นศิลาโรเซตตาของพม่า
ประวัติศาสตร์.
ในปี 1901 ผู้ว่าการใหญ่แห่งอินเดียเดินทางถึงพุกามเพื่อป้องกันการทำลายสิ่งปลูกสร้างและวัตถุโบราณทางศาสนา ศาสตราจารย์ด้านภาษาบาลีประจำวิทยาลัยย่างกุ้ง เอมานูเอล ฟอร์ชแฮมเมอร์ ได้รับมอบหมายให้ดูแลหน้าที่ในส่วนนี้ ในปี 1902 Taw Sein Ko หัวหน้าแผนกจารึกและศิลา (ปัจจุบันคือแผนกโบราณคดี) ได้รวบรวมศิลาจารึกและโบราณวัตถุจากรอบพุกาม ต่อมาได้สร้างพิพิธภัณฑ์ขนาดเล็กขึ้นทางเหนือของอานานดาพะย่าในปี 1904 เพื่อจัดแสดงวัตถุเหล่านี้
ในปี 1994 หัวหน้าคณะรัฐประหาร นายพลต้านชเว ขณะเดินทางเยือนพุกาม ได้เสนอการก่อสร้างพิพิธภัณฑ์ขนาดใหญ่ขึ้นในพุกาม พิพิธภัณฑ์หลังใหม่เปิดในปี 1998 ข้อมูลจากรายงานของรัฐ พิพิธภัณฑ์มียอดเข้าชมอยู่ที่ 295,284 คน ในระหว่างปีงบประมาณ 2018-2019
พิพิธภัณฑ์วัฒนธรรมรัฐมอญ

พิพิธภัณฑ์วัฒนธรรมรัฐมอญ (พม่า: မွန်ယဉ်ကျေးမှုပြတိုက်; Mon State Cultural Museum) หรือชื่อเดิม พิพิธภัณฑ์วัฒนธรรมชาติพันธุ์มอญ เป็นพิพิธภัณฑ์ในมอละมไยน์ รัฐมอญ ประเทศพม่า สถาปนาขึ้นในปี 1955 อยู่ภายใต้การดูแลของกระทรวงกิจการศาสนาและวัฒนธรรม
ของจัดแสดงในพิพิธภัณฑ์ประกอบด้วยเครื่องแต่งกายพื้นถิ่น พุทธศาสนวัตถุ ประติมากรรม จารึกใบลาน งานหัตกรรม งานโลหะสัมฤทธิ์ เครื่องเงิน เหรียญ และตุ๊กตาของชาวมอญ รวมถึงศิลปะเซรามิกของอาณาจักรมอญ ซึ่งรวมถึง "ไหมะตะบัน" และเครื่องดนตรีมอญ นอกจากนี้ยังจัดแสดงชิ้นจำลองของจารึกเมียเซดี (ค.ศ. 1113) เป็นภาษามอญ และมงกุฎจำลองของราชินีเชงสอบู ส่วนของจริงจัดแสดงอยู่ที่พิพิธภัณฑ์วิกตอเรียแอนด์อัลเบิร์ตในลอนดอน
นอกจากของชาวมอญแล้วยังมีจัดแสดงวัตถุของชาวปยู, วัฒนธรรมตองอู และวัฒนธรรมโก้นบอง รวมถึงเบาะนั้งจากศตวรรษที่ 19 ของพระมเหสีราชวงศ์โก้นบอง พระนางเซนดน และเจ้าหญิงเมียะพะยากะเล ซึ่งเคยอาศัยอยู่ในมอละมไยน์
ค่าเข้าชมของพิพิธภัณฑ์อยู่ที่ 5,000 จัต สำหรับชาวต่างชาติ และ 500 จัต สำหรับคนท้องถิ่น ส่วนนักเรียนเข้าชมโดยไม่เสียค่าเข้าชม
พิพิธภัณฑ์ซรี บาดูกา

พิพิธภัณฑ์ซรี บาดูกา  เป็นพิพิธภัณฑ์ของรัฐที่ตั้งอยู่ในเมืองบันดุง ประเทศอินโดนีเซีย พิพิธภัณฑ์แห่งนี้จัดแสดงสิ่งสะสมต่าง ๆ ที่เกี่ยวข้องกับจังหวัดชวาตะวันตก เช่น งานฝีมือของชาวซุนดา เครื่องเรือน ประวัติทางธรณีวิทยา และความหลากหลายทางธรรมชาติ
ประวัติ.
พิพิธภัณฑ์ซรี บาดูกา ก่อตั้งขึ้นครั้งแรกใน พ.ศ. 2517 ภายในอาคารที่เคยใช้เป็นที่ทำการรัฐบาลของเกอเวดานาอัน เตอกัลเลอกา ซึ่งเป็นอดีตหน่วยการปกครองระดับต่ำกว่าอำเภอในบันดุง เมื่อวันที่ 5 มิถุนายน พ.ศ. 2523 มีพิธีเปิดดำเนินการพิพิธภัณฑ์อย่างเป็นทางการโดย ดาอุด ยูซุฟ  รัฐมนตรีว่าการกระทรวงศึกษาธิการและวัฒนธรรมในขณะนั้น ในชื่อ "พิพิธภัณฑ์แห่งรัฐของจังหวัดชวาตะวันตก"  ในปี 2533 พิพิธภัณฑ์ได้เปลี่ยนชื่อเป็น "พิพิธภัณฑ์แห่งรัฐของจังหวัดชวาตะวันตกซรี บาดูกา"  หรือพิพิธภัณฑ์ซรี บาดูกา ตามพระนามซรี บาดูกา มาฮาราจา  กษัตริย์ชาวซุนดาในคริสต์ศตวรรษที่ 15
สิ่งสะสม.
พิพิธภัณฑ์ซรี บาดูกา รวบรวมสิ่งของที่เกี่ยวข้องกับวัฒนธรรมในภูมิภาคจังหวัดชวาตะวันตก พิพิธภัณฑ์มีชุดสะสมประมาณ 5,637 ชิ้น จัดแสดงบนสามชั้นของอาคาร ชั้นแรกจัดแสดงพัฒนาการเบื้องต้นของประวัติศาสตร์ธรรมชาติและวัฒนธรรมของชวาตะวันตก ซึ่งอธิบายด้วยการจัดแสดงมรดกทางวัฒนธรรมตั้งแต่ยุคก่อนประวัติศาสตร์จนถึงยุคฮินดู-พุทธ
ชั้นสองประกอบด้วยนิทรรศการวัตถุทางวัฒนธรรมดั้งเดิมที่มีความสำคัญต่อการดำรงชีวิต การค้า และการคมนาคม รวมถึงอิทธิพลของศาสนาอิสลามและวัฒนธรรมยุโรป ประวัติศาสตร์การต่อสู้ของชาติ และตราสัญลักษณ์ของเมืองต่าง ๆ ในชวาตะวันตก
ชั้น 3 จัดแสดงชุดสะสมทางด้านชาติพันธุ์วิทยาในรูปแบบของงานผ้า ชิ้นงานศิลปะ และเซรามิก